text:
Syam Ridwan: Rayungan (Banyol kitu? :D)
BOSENAN
ayeuna hayang kanu pendek, isukan hayang kanu jangkung
LABIL
pamadeganana teu tangtu, angin anginan, jadi weh sok asup angin
SOROT MATANA SEUKEUT
seukeut lamun aya jajaka leuwih gandang,dompet merekis, mersi herang, duka tah mun ningali tarang herang.
LOBA EKOLNA
loba pisan alesana, ngomong capetang,kawas nu enya.
JALIR JANJI
ditungguan dimol euweuh emol emol, diantosan diparapatan teu aya raratan
Kauntungan jadi wanoja rayungan :
loba koleksi,ka hansip pernah, ka satpam kungsi,ka kenek oge, kanu baplang ngajaran, kanu jembrosan tos ngasaan.
Karugianana jadi wanoja rayungan :
Ku si A kungsi digadil, ku si B kungsi di toel, ku si C kungsi dicoel, ku si D kungsi digeber.
Ciri-Ciri Lalaki Rayungan :
BOSENAN
geus boga si donto hayang ka si denok, geus boga nu lenjang hayang kanu mencrang, geus boga nu ngagencoy hayang kanu amucuy.
LABIL
ari maksud mahugi emas 24 karat, ngan jadina mahugi emas karatan
SOROT MATANA SEUKEUT
seukeut lamun aya nu ngolenyay, bisa ngabedakeun mana nu geulis mana nu goreng patut najan di nu poek ge ( beda dina hitutna nu geulis hitutna seungit)
LOBA EKOL
loba ekol, loba pungkal pengkol, loba morongkol di imah nu bahenol.
JALIR JANJI
janji nek meuli mersi, kalahka dipangmeulikeun bikini, janji hirup ngahiji kaburu neang paraji.
Kauntungan jadi lalaki rayungan :
loba koleksi, popotongan diunggal pengkolan
Karugianana jadi lalaki rayungan :
100% teu aya
KASIMPULAN :
lamun ditingali untung rugina mending jadi lalaki rayungan daripada awewe rayungan PERHATOSAN ! PERHATOSAN !!
ka pameget tong daek ka awewe anu rayungan,da nu bageur tur bener ge ngaleutak !.
ka istri upami keleresan ngengingkeun lalaki rayungan, wayahna da pameget mah sok seueur kahoyongna
syam ridwan ( tara rayungan sakapeung )
"syam ridwan"


c: text/html

text:
Jaman baheula di daérah basisir kalér Pulo Jawa aya karajaan anu katelahna Karajaan Pilangsari. Kahirupan rayatna, henteu ari lubak-libuk mah, tapi cukup. Henteu kakurangan wé. Jeung deuih tara kadéngé aya baramaén anu ngider kawas kiwari di Karajaan Pilangsari mah. Nyirikeun rayatna getol digarawé, boh patanina boh pamayangna. Kabeneran tanahna léndo, jeung basisir kalér mah loba laukna deuih.
Karajaan Pilangsari boga raja anu wijaksana jeung pinter ngolah nagara. Raja Pilangsari kagungan kembang nagara anu ngan hiji-hijina, keur nincak rumaja, nyaéta Milangsari. Milangsari katelah kageulisanana ku saeusi nagara. Malah ahirna mah kageulisanana téh sumebar ka nagara-nagara tatangga.
Kageulisan Milangsari jadi sabiwir hiji. Loba anu panasaran, siga kumaha ari Milangsari téh? Rabul ti suklakna ti siklukna hayang nyaho rupa Kembang Nagara Pilangsari. Anu geus nénjo rupana, baralik ka nagarana bari jeung neundeun katineung, dibarung ku pangharepan kauntun tipung katambang béas ngapimilik Milangsari.
Ti harita, rabul ka Nagara Pilangsari anu rék ngalamar. Nu hayang dipulung minantu, kitu deui anu ngajak bébésanan. Anu daratang, taya nu léngoh, kabéh angkaribung ku babawaan keur pameuli haté Milangsari. Nu daratang beuki loba. Aya anak raja, anak sudagar beunghar, anak bangsawan, malah aya anu rék ngajeneng-keun jadi ratu kadua ogé alias dicandung.
Ceuk rarasaan mah, urang moal sanggup ngayonanana, da mani sakitu lobana. Mamang, cing béré bongbolongan, sugan aya jalan anu hadé?” “Jungjunan, moal ngalalangkungan Mamang mah, na-nging upami disuhunkeun kamandang mah mangga téh teuing. Kumaha upami diayakeun saémbara?” walon Patih. Raja ngahuleng. Heueuh, dipikir-pikir mah alus ogé mun diayakeun saémbara. Anu daratang, kabéh boga kasempetan anu sarua.
“Tah, ayeuna Ama rék nanya ka Nyai, kumaha kira-kirana?” “Duh, Ama, abdi mah mangga waé, kumaha saéna saur Ama,” témbal Milangsari. “Tah, geuning kitu, Mamang,” Raja ngahuleng sajong-jongan. Pok nyarita deui, “Ayeuna mah pangbéjakeun ka kabéhanana, sing saha anu kapilih manuk anu dibawana, éta pisalakieun Milangsari.
Ayeuna mah sina baralik baé. Téangan manuk anu alus saloba-lobana, béré waktu saminggu! Engké kumpul deui di alun-alun nagara!” Raja méré paréntah ka patihna. Saminggu ti harita, di alun-alun Nagara Pilangsari geus pinuh ku kurung manuk, malah tepi ka pendopo sagala. Eusina rupa-rupa manuk, ti mimiti anu leutik saperti kolibri, nepi ka nu gedé saperti hingkik.
Sakumaha anu geus ditangtukeun, Raja jeung Milangsari kaluar ti karaton muru ka alun-alun, diiringkeun ku para-pangagung nagara, rék milih manuk anu dipikaresep ku Milangsari. Ti nu mimiti diilikan terus nepi ka tengah diteuteup, ahirna nepi ka tungtung disidik-sidik. Milangsari malikan deui ningalian nyidik- nyidik, mana manuk anu dipikaresep ku manéhna.
Nepi ka tilu balikan, Milangsari masih kénéh bingung. Nu milu saémbara beuki teu genah cicing, sieun teu kapilih. Ahirna Milangsari nyarita yén manuk anu sakitu lobana téh taya nu kapilih. Nu milu saémbara ngamuk asa diulinkeun, Nagara Pilangsari diburak-barik. Milangsari diséséréd, disedekkeun. Tempat saémbara paalus-alus manuk, kiwari nelah Pamanukan, tempat nyedekkeun Putri Milangsari kiwari jadi Kampung Padek.
Ari Karajaan Pilangsari taya tapakna, ngan kari ngaran kampung: Kampung Pilangsari. Nurutkeun Babad Sumedang, sajaman jeung Karajaan Sumedang di basisir kalér Pulo Jawa téh aya karajaan, katelahna Karajaan Pamanukan jeung Karajaan Ciasem.

robotstxt: allowed

filter: keep


text:
Ti Wikipédia, énsiklopédia bébas
Surah Ath Thoriq ( basa Arab: الطّارق) nyaéta surat ka 86 dina al Qur'an. Surat ieu kagolongkeun kana surat Makkiyah anu diwangun ku 17 ayat. Dingaranan Ath Thoriq anu hartina Anu datang dina wanci peuting (béntang nu caang) dicokot tina kecap ath thaariq anu aya dina ayat kahiji surat ieu.
Saban jiwa sok dipulasara sarta diawaskeun ku
Alloh; Mikirkeun asal kajadian diri sorangan nyaéta tina cai mani baris ngaleungitkeun sipat songong sarta adigung;
Alloh kawasa ngahirupkeun deui manusa dina
poé kiamat, dina poé éta euweuh kakuatan anu bisa nulungan sajaba ti Alloh; Al Qur'an nyaéta pamisah antara anu hak jeung anu batil
Ayat ka
Tulisan Arab
Tarjamah basa Sunda
1.
وَٱلسَّمَآءِ وَٱلطَّارِقِ Demi langit jeung anu datang dina wanci peuting (béntang anu caang).
2.
وَمَآ أَدۡرَٮٰكَ مَا ٱلطَّارِقُ Naha manéh nyaho naon ari anu datang dina wanci peuting téh?
3.
ٱلنَّجۡمُ ٱلثَّاقِبُ Éta téh béntang anu cahayana caang.
4.
إِن كُلُّ نَفۡسٍ۬ لَّمَّا عَلَيۡہَا حَافِظٌ۬ Saéstuna saban-saban jiwa téh aya anu ngaraksana.
5.
فَلۡيَنظُرِ ٱلۡإِنسَـٰنُ مِمَّ خُلِقَ Ku sabab éta manusa téh kudu mikiran (kana dirina) tina naon manéhna diyugakeun.
6.
خُلِقَ مِن مَّآءٍ۬ دَافِقٍ۬ Diyugakeun tina cai anu muncrat.
7.
يَخۡرُجُ مِنۢ بَيۡنِ ٱلصُّلۡبِ وَٱلتَّرَآٮِٕبِ Kaluarna tina antara tulang tonggong jeung tulang iga.
8.
إِنَّهُ ۥ عَلَىٰ رَجۡعِهِۦ لَقَادِرٌ۬ Saenyana Alloh kana mulangkeunana deui téh yakin kawasa.
9.
يَوۡمَ تُبۡلَى ٱلسَّرَآٮِٕرُ Dina poéan dibukana sagala rusiah.
10.
فَمَا لَهُ ۥ مِن قُوَّةٍ۬ وَلَا نَاصِرٍ۬ Moal aya nu boga kakuatan sarta moal aya nu nulungan.
11.
وَٱلسَّمَآءِ ذَاتِ ٱلرَّجۡعِ Demi langit anu mibanda cai hujan.
12.
وَٱلۡأَرۡضِ ذَاتِ ٱلصَّدۡعِ Jeung demi bumi nu riduh.
13.
إِنَّهُ ۥ لَقَوۡلٌ۬ فَصۡلٌ۬ Saenyana ieu (Qur'an) téh pidawuh nu pasti.
14.
وَمَا هُوَ بِٱلۡهَزۡلِ Jeung lain pidawuh heuheureuyan.
15.
إِنَّہُمۡ يَكِيدُونَ كَيۡدً۬ا Saenyana maranéhna nyarieun tipu daya.
16.
وَأَكِيدُ كَيۡدً۬ا Jeung Kami ogé males tipu dayana.
17.
فَمَهِّلِ ٱلۡكَـٰفِرِينَ أَمۡهِلۡهُمۡ رُوَيۡدَۢا Ku kituna keun antep éta kaom kafir téh, antep béré tempo sakeudeung.
Wikisource
mibanda média séjénna nu patali jeung artikel ieu dina kaca
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971


text:
XIV
Simbut-cawet mulah kasarataan, hakan-inum ulah kakurangan, anak-ewe pituturan sugan dipajar durbala siksa. Yatnakeun sanghyang siksakandang karesian.
Jaga rang hees tamba ui(n)duh, nginum twa/h/k tamba hanaang, nyatu tamba ponvo, ulah urang kajo(ng)jonan. Yatnakeun maring ku hanteu. Sa/ng/nguni tu ku anak-ewe, mulah dek paliketan sugan hamo sapitwaheun. Rampes ma beunang urang nyaraman teka nurut na panyaraman, eta keh anak urang ewe urang ngara(n)na.
Hanteu ma nurut na pamagahan, eta sarua deungeun sakalih. Ngan lamun keudeu, ewe-anak geus ma medeng diaku ku urang. Boa urang kabobotan, boa reujeung sasab ka naraka, leungit batri rang ngabakta, hilang beunang cakal-bakal.
Ini warah sang darma pitutur, sugan ura(ng) tanpa hedap mreo-peksah samutatah. Paesan teh ta susuriyem, jambangan eusi ning bayu ma hening, tah desana tah nora buksah. Kalingana ta, sri ma ngaranya omas. Kitu na omas, lamun hamo dila(n)ja pelek rupana, lamun kalanja ma cenang, rampes ja kaopeksa.
Kitu keh upama urang janma ini. Lamun nurut sanghyang siksa, kapahayu rasana di urang kadyangga ning bener tumemu benernya. Kitu, lamun hamo nurut sanghyang siksa kreta kadyangga ning wilut tumemu wilutnya. Paesan ma ngaranya eunteung. Kitu na eunteung, lamun hamo kawaas, samar kalangkang urang. Lamun kawaas ma puguh rua
XV
urang dina jero eunteung eta.
Kitu keh janma ini, bisa nurut upacara sakalih. Rampes ma boa kalihasan ku rasa di maneh. Lamun hamo ma bisa nurut pamagahan, punggunp tata ngara(n)na.
Jambangan ma ngara(n)na pamuruyan. Kangken cai hening ma hedap urang kreha. Ya mana kitu, mana na waas, teger rame a(m)bek. Desa ma ngaranya dayeuh, Na dayeuh, lamun kosong. hanetu turutaneunana. Kitu na sabda, lamun hamo kaeusi’11 carut ngara(n)na. Hengan lamun kaeusian ma na kahanan, eta keh na turutaneun. Kitu keh na sabda. Mana kaeusian, mana dipajar bener laksana.
Kitu keh urang janma ini. Lamun dek nyaho di puhun suka lawan enak ma ingetkeun saur sang darma pitutur. Ini silokana:
tadaga12 carita hangsa
gajendra carita banem
matsyanem13 carita sagarem
puspanem carita bangbarem.
Kalinganya, kitu ja rang dek ceta, ulah salah geusan nanya. La-mun hayang nyaho di tanian herang, talaga banyu atis ma hangsa tanya. Kalingana ma aya janma atisti ring apraniti. herang tineung. rame ambek, nya(ng)kah, kangken hangga dina talaga herang.
Hayang nyaho di j(e)ro ning laut ma. matsya tanya. Kalingana ma upama hayang nyaho di hedap sang dewa ratu deung di hedap mahapandita.14
Hayang nyaho di Iwir15ning leuweung ma gajah tanya. Ini ka-lingana. Kangken Iwir16 ta ma nyaho di tineung nu reya. Kangken gajah ta ma nyaho di bebedas sang
XVI
dewa ratu.
Hayang nyaho di ruum amis ning kembang ma, bangbara tanya. Kalingana ta kangken ba(ng)bara ma janma bisa saba ngumbara, nyaho di tingkah sakalih. Kangken ruum kembang ma janma rampes twahna, amis barungusan semu imut ti(ng)kah suka.
Kalingana ulah salah geusan tanya.
Hayang nyaho di sakweh ning carita ma: Damarjati, Sanghyang Bayu, Jayasena, Sedamana, Pu Jayakarma. Ramayana, Adiparwa, Korawasarma, Bimasorga, Rangga Lawe, Boma, Sumana, Kala Purbaka, Jarini, Tantri; sing sawatek carita ma memen tanya.
Hayang nyaho di sakweh ning kawih ma: kawih bwatuha. kawih panjang, kawih lalanguan. kawih panyaraman, kawih sisi(n)diran, kawih pengpeledan, bongbong kaso, pererane, porod eurih, kawih babahanan, kawih ba(ng)barongan, kawih tangtung, kawih sasa(m)batan, kawih igel-igelan; sing sawatek kawih ma, paraguna tanya.
Hayang nyaho di pamaceuh ma: ceta maceuh, ceta nirus, tata-pukan, babarongan, babakutrakan, ubang-ubangan, neureuy panca, munikeun le(m)bur, ngadu lesung, asup kana lantar, ngadu nini;sing sawatek (ka)ulinan ma, hempul tanya.


text:
Wilujeng Sumping
SundaNet.com kini telah kembali menampilkan arsip tulisan yang pernah dimuat sebelumnya. Terima kasih atas dukungannya.
Kritik, saran, ide, penawaran kerja sama? Silakan menghubungi admin@sundanet.com.
Arsip Artikel
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- Ngawanohkeun: Dalih DjiunSeniman Topeng Cisalak
20 Feb 2006 - 2:31 am
Dina dunya seni hiburan geus moal bireuk ka ngaran Bokir (almarhum), pelawak lenong Betawi, kitu deui ka ngaran Mandra, Omas jeung Mastur, pelawak entragan ngora nu panginditanan tina seni topeng Betawi.
Tapi, mun nyebutkeun ngaran Dalih Djiun, pasti bakal kerung, tangtu bae da ngarana jarang midang dina telvisi, oge profesina lain pelawak. Papadaning kitu di lingkungan kasenian topeng Betawi boh di wilayah Betawi pinggiran saperti Bekasi, Tangerang, jeung Depok, boh di Betawi Tengah (kota) ngarana pada mikawanoh. Pangna dipikawanoh, sabab inyana salasaurang putra pasangan Dalih Djiun bin Dorak jeung Mak Kinang nu gede yasana mekarkeun kasenian "topeng Cisalak" katut topeng Betawi.
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- Heureuy
20 Feb 2006 - 2:28 am
BBM
"Geus ngadenge beja can, harga minyak tanah turun deui jadi Rp.800,-?" ceuk Dea ka Yadi.
"Ah.. eta mah berita bohong, piraku geus naek bet turun deui," tembal Yadi.
"Sumpah cek dina TV, saleter hargana Rp.800,- asal daek meretan selang tengki," cek Dea kalem.
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.


text:
Cara Flashing LG Optimus L3 II E435
Cara Flashing LG Optimus L3 II E435 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus L3 II E435 mengalami matot karena software. Berikut firmware LG Optimus L3 II E435 Official firmware (KDZ file...
Cara Flashing LG Optimus L3 E400
Cara Flashing LG Optimus L3 E400 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus L3 E400 mengalami matot karena software. Berikut firmware LG Optimus L3 E400 Official firmware (KDZ file indonesia). Bagi...
Cara Flashing LG Optimus L1 II E410
Cara Flashing LG Optimus L1 II E410 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus L1 II E410 mengalami matot karena software. Berikut firmware LG Optimus L1 II E410 Official firmware...
Cara Flashing LG Optimus Hub E510
Cara Flashing Lg optimus Hub E510 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus Hub E510 mengalami matot karena software. Berikut firmware LG Optimus Hub E510 Official firmware (KDZ file indonesia). Bagi...
Cara Flashing LG optimus G E975
Cara Flashing Lg optimus G E975 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG optimus G E975 mengalami matot karena software. Berikut firmware LG optimus G E975 Official firmware (KDZ file indonesia)....
Cara Flashing LG Optimus G Pro E988
Cara Flashing Lg optimus G Pro E988 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus G Pro E988 mengalami matot karena software. Berikut firmware LG Optimus G Pro E988 Official firmware (KDZ...
Cara Flashing Lg optimus 2x Dual P990
Cara Flashing Lg optimus 2x Dual P990 berikut adalah solusi Smartphone Lg mengalami kendala pada software karena terjadinya gagal root,bootloop, bahkan Lg optimus 2x Dual P990 mengalami matot karena software. Berikut firmware Lg optimus 2x Dual P990 Official firmware (KDZ file indonesia)....
Cara Flashing Lg optimus black p970
Cara Flashing Lg optimus black p970 berikut adalah solusi Smartphone Lg mengalami kendala pada software karena terjadinya gagal root,bootloop, bahkan Lg optimus black p970 mengalami matot karena software. Berikut firmware Lg optimus black p970 Official firmware (KDZ file indonesia). Bagi...
Cara Flashing LG Optimus 4X HD P880
Cara Flashing LG Optimus 4X HD P880 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus 4X HD P880 mengalami matot karena software. Berikut firmware LG Optimus 4X HD P880 Official firmware...
Cara Flashing LG Optimus 3D LGP920
Cara Flashing LG L90 LGP920 berikut adalah solusi Smartphone Lg mengalami kendala pada software karena terjadinya gagal root,bootloop, bahkan LG Optimus 3D LGP920 mengalami matot karena software. Berikut firmware LG Optimus 3D LGP920 Official firmware (KDZ file indonesia). Bagi kamu...


text:
Biliar
Biliar, olahraga ieu ogé dipikawanoh jeung sebutan “bal sodok”.[1] Istilah biliar awlna ti basa Perancis bille anu hartina “iteuk” atawa “stik”.[1] Cara kaulinanana nyaéta nyodok bal di luhur méja segiopat nu aya liangan sarta iteuk nepi ka ngeunaan bal séjén sarta asup kana liangna.[1] Cabang Olahraga ieu, leuwih dipikawanoh kalayan billiard.[2] Kiwari manéhna ogé loba kapanggih di dayeuh-dayeuh badag.[2] Nu mikaresepna cukup loba utamana kaom lalaki.[2] Aya sawatara jenis bal sodok.[1] Aya anu ngagunakeun 3 bal, aya ogé anu nagagunakeun 15 sarta 21 bal.[1] Bal-bal kasebut disimpen dina luhur méja. [2] Dina bal sodok 3 bal, méjana teu miboga liang.[2] Anu séjén méjana miboga 6 siki liang, nyaéta 4 di juru méja anu ngawangun opat sagi panjang, sarta 2 di tengah sisi panjang méja kasebut.[2] Jenis olahraga bal sodok anu kiwari loba dicoo jelema nyaéta anu maké 15 bal.[2] Bal éta dibéré nomer urut nepi ka 15.[2] Bal panakolna boga warna bodas sarta euweuh nomeran.[2] Lamun bal bodas ieu diitung, jumlahna bal sakabéhna aya 16 siki.[2] Biliar dicoo mimiti di Inggris sarta Perancis dina abad ka-15.[1] Kaulinan ieu miboga kasaruaan jeung croquet, nyaéta olahraga anu ngadorong-dorong bal ku kai pikeun diasupkeun kana gawang lapang héjo.[1] Dina waktu saabad, biliar geus ngembang kalayan pesat.[1] Ayeuna, biliar ngabogaan ragem kaulinan mangrupa carom, pocket (pool), sarta snooker.[1] Sedengkeun kajuaraann biliar di Amérika lumangsung nu mimiti dina 1859.[1]
Biliar di Inonésia[édit | édit sumber]
Dina awalna, kaulinan biliar di Indonésia ngan mikawanoh kaulinan kalayan 3 bal.[1] Biliar 15 bal kakara dipikawanoh Indonésia taun 1960-an.[1] Dina mangsa éta, biliar masih dicoo pikeun dipikaresep hungkul sarta can dijadikeun minangka olahraga.[1] Kaulinanana ogé kawates dina golongan tengah sarta golongan luhur waé.[1] Biliar anyar dipikaresep ku golongan réa dina taun 1970-an. Kaulinan ieu dijadikan minangka cabang olahraga sanggeus pembentukan Persatuan Olahraga Biliar Sakumna Indonésia (POBSI) dina 9 Okrober 1953 di Jakarta.[1]


text:
Beurit
Beurit (Basa Indonésia:Tikus) téh nyaéta mamalia nu kaasup salah sahiji spésiés rodénsia dina genus Mus sarta turunan lianna nu kaasup kulawarga Muridæ (Beurit Dunya Buhun, Old World Mice).
Daptar eusi
Biologi[édit | édit sumber]
Spésiés beurit nu paling dipikawanoh mah nyaéta beurit imah biasa (Mus musculus), nu ilahar kapanggih di sabudeureun urang di sakuliah dunya, ogé beurit nu sok dipaké di laboratorium, salaku modél organisme na biologi; sarta beurit kukutan (pikeun jalma awam mah, istilah beurit téh disaruakeun jeung "Mus musculus"). Beurit suku-bodas Amérika (Peromyscus leucopus) jeung beurit uncal (deer mouse, Peromyscus maniculatus) ogé kadang hirup di paimahan. Spésiés beurit ieu hirup sacara komensalisme jeung manusa.
Beurit téh mangrupa sato percobaan nu ilahar dipaké dina biologi jeung psikologi utamana ku sabab beurit téh mamalia, sahingga loba homologina jeung manusa, nu bisa dimanipulasi sakumaha perluna. Kauntungan séjénna nyaéta kanyataan yén beurit téh leutik, kaitung murah, sarta umurna nu pondok sahingga gampang katengetkeun. Génom beurit runtuyanana geus ditalungtik, némbongkeun lobana homologi jeung manusa. Taun 2006, dina proyék Biosatellite, beurit rék dikirim ka orbit Bumi dina pesawat nu muter pikeun nangtukeun balukar gravitasi Mars (orbitna dipilih nu kira-kira sarua jeung gravitasi Mars). [1]
Di sagigireun kauntungan-kauntungan di luhur, beurit bisa bahya salaku hama nu ngaruksak pepelakan sarta nyebarkeun kasakit ngaliwatan parasit jeung taina. Pikeun nyegah mahabuna gangguan beurit (ngontrol populasina), nya di antarana ku cara ngukut ucing, ngadatangkeun bueuk, atawa masang sentég.
Beurit sok digolongkeun hérbivora, padahal sabenerna mah omnivora: dahar daging, kaasup bangké beurit séjénna, sarta geus kapanggih nganibal buntutna sorangan nalika kalaparan.
Di London, kira aya satengah juta beurit, nu lolobana hirup di solokan-solokan.
Beurit teu bisa maca warna, tapi ari ngabédakeun mah bisa dina rupa gradasi antara hideung jeung bodas.
Najan bisa hirup nepi ka dua taun di lab, rata-rata umurna di luar mah ukur 3 bulanan, utamana alatan dimangsa.
Taksonomi genus Mus[édit | édit sumber]
Genus Mus ngawengku 38 spésiés.
- Genus Mus
- Subgenus Pyromys
- Mus platythrix
- Mus saxicola
- Mus philipsi
- Mus shortridgei
- Mus fernandoni
- Subgenus Coelomys
- Mus mayori
- Mus pahari
- Mus crociduroides
- Mus vulcani
- Mus famulus
- Subgenus Mus
- Mus caroli
- Mus cervicolor
- Mus cookii
- Mus booduga
- Mus terricolor
- Mus musculus
- Mus spretus
- Mus macedonicus
- Mus spicelegus
- Subgenus Nannomys
- Mus callewaerti
- Mus setulosus
- Mus triton
- Mus bufo
- Mus tenellus
- Mus haussa
- Mus mattheyi
- Mus indutus
- Mus setzeri
- Mus musculoides
- Mus minutoides
- Mus orangiae
- Mus mahomet
- Mus sorella
- Mus kasaicus
- Mus neavei
- Mus oubanguii
- Mus goundae
- Mus baoulei
- Subgenus Pyromys
Beurit dina alam fiksi[édit | édit sumber]
Beurit mangrupa salah sahiji sato nu populér dina alam fiksi (dina wujud kawas manusa, nu sipatna pikalucueun). Misalna Mickey Mouse nu kawentar di sakulian dunya. Lucuna téh, ongkoh dianggap hama ogé nu bisa mawa panyakit, tapi dedegan beurit dina alam fiksi mah justru némbongkeun watek anu simpatik & protagonis.
Baca ogé[édit | édit sumber]
Sumber rujukan[édit | édit sumber]
- Mouse, Wikipédia édisi basa Inggris per 26 Oktober 2005


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
05 Mei 2010
Cimata Nyakclak di Lapang Bubat
Tuh tingali, cipanonna merebey.
Duh, kalahka beuki nambahan éndah.
Jadi inget basa Ki Patih Madu datang ka Nagri Sunda, minangka utusan Majapahit ngadeuheus Prabu Linggabuana. Kungsi Ki Patih madu olohok basa kakara ningali Dyah Pitaloka. Komo basa samping Dyah Pitaloka nyingkab saeutik katebak angin ti panto hareup. Katénjo bitis Dyah Pitaloka cahayaan, moncorong konéng matak sérab. Ki Patih Madu bingung, ti mana asalna cahaya téh? Da cahaya panon poé mah teu nepi ka paséban. Enya kitu tina bitis Dyah Pitaloka sorangan?
Enya, ti mana deui, gerentes Ki Patih Madu.
Ngadadak manéhna inget kana hiji kajadian dina sajarah, nu geus jadi legenda, tur kawentar ka mana-mana. Harita, panon Kén Arok sérab ningali cahaya konéng emas nu ngagurilap tina bitis Kén Dédés, pamajikan Akuwu Tumapel Tunggul Ametung. Bitis Kén Dédés katingali basa sampingna tikait kana karéta. Bitis nu cahayaan téh jadi cicirén yén Kén Dédés téh hiji nareswari, istri utama, calon praméswari raja agung.
Teu salah deui, gerentes Ki Patih Madu, Dyah Pitaloka gé enya adimukyaning istri, wanoja utama, pijadieun praméswari maharaja Majapahit Wilwatikta.
Dyah Pitaloka éstuning sarua éndahna jeung bulan purnama tanggal tujuh Suklapaksa.
Salila ieu mah Ki Patih Madu ngan nyaho aya dua wanoja panggeulisna di tatar Nusantara, nya éta Kén Dédés, nu tuluy katelah Pradnyaparamitha, jeung Sri Pramodawardhani, putri Raja Samarattungga di Mataram.
Ayeuna, Ki Patih Madu moal bisa mungkir, aya deui hiji wanoja anu geulisna saimbang jeung Pramodawardhani atawa Pradnyamaramitha.
Wanoja ti tatar Sunda, Dyah Pitaloka Ratna Citraresmi.
Tapi, duh, piraku wanoja utama bet datang ka Majapahit ukur jadi upeti?
Teu rido.
Hayam Wuruk kudu perlaya. Atawa Gajah Mada heula kitu? Apan Ki Mahapatih ieu pisan anu saenyana boga pokal mah.
Tuh geura tingali, masih kénéh dibaju pangantén, Dyah Pitaloka ukur diuk ngeluk di pasanggrahan Bubat. Dikabaya sutra bodas ti Nagri Hindu, sampingna soklat ngora ti Nagara Gedé Sarumban. Jamang emasna masih kénéh dipasang dina rambutna. Mutiara susun tilu can dileupas tina beuheungna. Roncéan kembang malati ngagantung kénéh tina gelungna.
Deudeuh, geulis, kakasih para pohaci, sakitu tebihna angkat ti Kawali, turun gunung unggah gunung, meuntas Laut Jawa anu sakitu legana, sumping ukur jadi upeti, teu cios ngaréndéng sareng raja agung Nusantara.
Cipanon hérang ngamalir hiji-hiji, meuntas pipina. Clak, clak, kana kabaya bodas.
Para pangasuh tingsalegruk teu bisa nahan kasedih. Teu ngarti kajadian naon anu saenyana tumiba ka dununganana. Naha langit méncrang nu pinuh ku rasa gumbira bet ujug-ujug ceudeum ku cimata?
“Leres Eulis téh teu janten nikah?” Ambu Pangasuh nanya. Asa aya nu ngaganjel dina tikorona.
Dyah Pitaloka unggeuk. Teuteupna lempeng, bangun nu hayang mubus dingding kayu pasanggrahan.
“Naha?”
“Enya, naha? Ieu mah sakadar papastén ti Hyang Tunggal,” jawab Dyah Pitaloka lalaunan. Sarua karasa aya nu ngaganjel dina tikorona.
Haté Dyah Pitaloka asa disiksikan ku tungtung keris.
Enya kitu manéhna sedih ku lantaran teu jadi kawin?
Boa enya.
Tapi aya deui nu matak leuwih pikasediheun.
Dyah Pitaloka ngarasa sedih duméh teu bisa jadi simpay anu ngaraketkeun sagala harepan ngajadi hiji. Lir tali anu ngabeungkeut nyéré jadi sapu. Manéhna teu bisa ngawujudkeun harepan nu jadi indung, Nay Ratna Lara Lisning, nu hayang sang putri ngasaan kabagjaan minangka wanoja sajati, wanoja anu satia ka salaki jiga Déwi Satyawati. Dyah Pitaloka gé ngarasa teu bisa ngawujudkeun kahayang nu jadi bapa, Prabu Maharaja Linggabuana, sangkan jadi tihang utama nu bisa mawa Nagri Sunda mingkin méncrang cahayana. Enya, manéhna ngarasa teu bisa jadi tali anu ngabeungkeut dua nagri anu salila ieu pajauh, padahal saenyana mah padudulur kénéh, nya Nagri Sunda jeung Wilwatikta.
Atuh manéhna gé sedih ku lantaran teu bisa ngawujudkeun harepan diri sangkan jadi wanoja mandiri, bisa nangtukeun takdir sorangan, teu jiga Dayang Sumbi nu embung turun sakadar nyokot taropong, atawa Purbasari nu pasrah dikitu-kieu ku Purbararang.
Enya kitu sagala impianana bakal jadi kanyataan?
Panon poé beulah, jaladri beureum ku getih. Impian nu sababaraha kali datang basa manéhna rék indit ti Kawali.
Enya kitu éta téh jadi pertanda bakal aya mamala nu bakal tumiba ka nagri Sunda? Enya kitu bakal aya lautan getih?
Emh, bagja jeung cilaka mah ukur dipisahkeun ku waktu anu ngan sakiceupan.
Ngadadak Dyah Pitaloka inget kana kecap-kecap karuhun dina naskah Patikrama Galunggung nu kungsi dibaca.
Hana nguni hana mangké
Tan hana nguni tan hana mangké
Aya ma beuheula aya tu ayeuna
Hanteu ma beuheula hanteu tu ayeuna
Hana tunggak hana watang
Tan hana tunggak tan hana watang
Hana ma tunggulna aya tu cakangna
Enya kitu salila ieu manéhna geus teu ngagugu cecekelan hirup karuhun nu ditepikeun ku Prabu Darmasiksa nyalira? Enya kita manéhna geus poho kana poé kamari basa ngalengkah asup ka poe isukan? Naha enya manéhna teu kungsi ngeunteung kana waktu nu geus kaliwat ngarah boga teuteup nu seukeut tur haté nu teger pikeun nyanghareupan waktu nu rék datang?
Ramo Dyah Pitaloka ngusapan samping nu masih kénéh seungit malati. Ngadadak dina gambar turih wajit téh kacipta beungeut indungna, Lara Lisning, nu ditinggal di Nagri Sunda demi ngasuh si adi, Anggalarang alias Prabu Anom Wastukancana.
Beungeut ampir tengah tuwuh nu masih kénéh geulis téh angger imut, bangun anu keur méré harepan pikeun jalan ka hareup. Duh, Ibu, saleresna mah abdi gé hoyong tiasa sapertos Ibu nu teu kantos séépeun harepan. Hoyong saleresna mah abdi tiasa imut sapertos imut Ibu. Imut anu salamina nimbulkeun harepan.
Lalaunan leungeun Dyah Pitaloka ngaragamang kana pucuk gelung. Gap kana gagang patrem anu masih keneh nyeceb dina gelung. Lalaunan, patrem dilésotkeun.
Ayeuna patrem geus aya dina dampal leungeun.
Kacida éndahna patrem téh.
Panjangna teu leuwih ti sajeungkal ramo lencop Dyah Pitaloka. Lempeng, lancip, hérang. Pulasna konéng semu perak. Tangtu dijieunna tina campuran bahan pilihan. Campuran antara wesi kuning, waja, jeung nikelna tangtu geus beunang ngitung. Nu matak hasilna ge tingali. Pamorna éndah kabina-bina. Aya titik-titik di sababaraha tempat nu katingali leuwih herang.
Gagangna dijieun tina gading gajah. Pulasna meh sarua jeung kulit Dyah Pitaloka. Aya ukiran-ukiran garis lengkung jeung buleudan. Dina unggal buleudan ditémpélan batu permata héjo semu bulao.
Ningali patrem dina dampal leungeunna, ras Dyah Pitaloka inget ka nu jadi paman, Mangkubumi Bunisora Suradipati. Tangtu moal tanpa alesan Paman Bunisora mekelan patrem minangka hadiah basa memeh papisah. Paman Bunisora mah apan geus kaceluk minangka jelema anu boga kakuatan batin anu linuwih, lain jelema samanéa, bisa ngarasakeun hal anu bakal tumiba di Wilwatikta. Paman Bunisora mah teu méré perhiasan nanaon, komo anu saukur éndah wungkul. Nu dibikeun téh kaéndahan anu ngandung kayakinan. Kayakinan pikeun ngabéla kahormatan.
Ras Dyah Pitaloka inget kana piwuruk Paman Bunisora, sapoé saméméh manéhna miang ka Wilwatikta. “Wanoja Sunda téh kudu kawas patrem. Lain ngan sakadar éndah, atawa ukur jadi papaés lalaki. Wanoja Sunda kudu seukeut pikir tur bisa ngajaga kahormatan diri.”
Ceg dampal Dyah Pitaloka nyekel pageuh patrem. Tapi teu lila dileupaskeun deui. Ceg deui, leupas deui. Kitu wé sababaraha kali mah.
Asa-asa. Cangcaya. Kawas panggal leupas tina tali. Muter nguriling. Teu nyaho di mana bakal eureunna. Bisa jadi di jero kurilingan kénéh. Bisa ogé di luareunana. Naha enya mun patrem geus lugas, geus kacanggeum ku leungeun, manéhna geus kaluar tina wates anu ngurilingan?
Ayeuna gelung geus leupas. Buuk ditalian saayana. Sésana mah diantepkeun wé ngarumbay nepi kana tonggong.
Tuh pan, éndah pisan, kawas curug walungan Cikawali.
“Eulis badé gentos raksukan?” Ambu Pangasuh nanya deui.
“Moal,” jawab Dyah Pitaloka, laun, tapi karasa aya kakuatan anu teger lir batu cadas.
Ambu Pangasuh neuteup dununganana sajongjongan. Para pangasuh tiluan masih kénéh dibaju kabaya. Kabaya pangalusna. Duh Gusti, para pangasuh téh maturan Dyah Pitaloka kalawan haté pinuh ku rasa gumbira. Lain gumbira pédah datang ka nagri pang digjayana sa-Nusantara. Tapi gumbira kulantaran bisa ngiringkeun sang putri minangka simbul Nagri Sunda.
Duh, saenyana mah hayang Dyah Pitaloka gé ganti baju. Ngalaan baju pangantén anu sakitu éndahna, ku baju biasa anu ringkes tur basajan.
Ngan anéhna, dina kaayaan kitu, ras manéhna inget kana dongéng basa Déwi Drupadi dipaksa ngaleupaskeun sampingna ku si durjana Dursasana, ngarah meunang kaéra di hareupeun dulur-dulur Korawa jeung Pandawa. Dyah Pitaloka gé ayeuna sarua dipaksa ku kaayaan, kudu ngaleupaskeun baju panganténna. Ngan Dyah Pitaloka mah embung meunang kaera jiga Drupadi.
Di luar pasanggrahan, geus éak-éakan para satria Nagri Sunda. Piraku manéhna ngan bisa nyakclak cimata.
Dyah Pitaloka hayang tetep bisa ngabuktikeun yén manéhna datang ka Majaphit téh lain rék nimbulkeun mamala, tapi geus ti dituna boga niat anu mulya. Ku kituna, najan dina dada mah ngagolak hayang ngajanggélék jadi Srikandi, manéhna tetep keukeuh mending jadi Drupadi. Paling copélna, tandang mah kudu kawas Srikandi najan dibaju jiga Drupadi.
Basa Dyah Pitaloka mukakeun panto pasanggarahan, kabéh panon neuteup manéhna.
Jep jempé kabéh.
Panon poé gé lir nu kasima ku Dyah Pitaloka, neuteup sang putri nu masih kénéh dibaju pangantén tapi buuk ngarumbay, sarta leungeun nyekel pageuh patrem pusaka.
Dyah Pitaloka dongko hareupeun Prabu Maharaja.
“Upami kénging widi, abdi hoyong ngiringan, Rama,” pokna.
Prabu Linggabuana neuteup Dyah Pitaloka. Haté pinuh ku rasa reueus. Tapi teu lila, teuteupna kahalangan ku cimata. Clak, murag kana jukut. Clak deui, kaseuseup ku taneuh batur, taneuh Majapahit.
Bari angger cipanon ngarakacak, Prabu Linggabuana ngeukeupan Dyah Pitaloka. “Réstu ti Rama, Eulis. Sok bajuang, demi kahormatan nagri.”
Ger deui para satria Sunda sarurak.
Bedog, kujang, panah, jeung pedang tingaracung ka langit.
*
DUH, Citraresmi, putri jungjunan, kadeudeuh kuring, saenyana gampang pisan maténi Gajah Mada, Hayam Wuruk, atawa sakabéh prajurit Majapahit. Minangka juru pantun, naon héséna maténi salasahiji tokoh, kaasup raja agung. Tapi aya nu nyangkaruk dina haté kuring. Naha kuring kudu ngarobah takdir?
Ku kituna, prung geura tarung para satria. Urang geus boga takdir séwang-séwangan, boh Prabu Linggabuana, Gajah Mada, Hayam Wuruk, Dyah Pitaloka, Nagri Sunda sakumna, kitu deui kuring sorangan, salaku juru pantun.
Teundeun di handeuleum hieum, tunda di hanjuang siang.
Cag!***


text:
BIANTARA BASA SUNDA Wasta Kelas : Dwi Nurini : VIII F
Asal Sekolah : SMPN 1 Cimanggung Sumedang TAREKAH NGEUNAAN SENI TRADISI Assalamua’laikum Wr.wb. Alhamdulillahi Robbil ‘Alamin, Alhamdulillahi ladzi hadzana li hadza wamakunna linahtadya laula an haddzanallah. Laqad ja’akum rosulullahi min Robbina bil haqi bashiron wanadziro. Asyhadualla illaha illalloh, waasyhadu anna Muhammadan Rosululloh. Allohumma sholli ala Muhammad wa’ali Muhammad. Amma Badu. Bapa miwah ibu girang pangajen hormateun simkuring, Hadirin anu sami linggih dina ieu pasamoan, Puji sinareng syukur urang sanggakeun ka Gusti nu Maha Suci anu Maha Welas tur Maha Asih henteu aya pilih kasih kasugri nu kumelip di ieu bumi, anu parantos maparin mang rewu-rewu nikmat ka urang sadayana. Ku nikmat sareng hidayah mante-Na dina danget ieu simkuring tiasa silaturahmi, patepung lawung patepang raray dina acara “ Pasanggiri Biantara Basa Sunda Tingkat SMP sa-Kabupaten Sumedang”. Solawat miwah salam mugia salamina dilungsurkeun ka jungjunan alam Nabi Panungtung anu Parantos ngalungsurkeun cahaya ka imanan ka Umatna, Nabi panutan urang, Nabi Muhammad S.A.W. teu hilap rahmat sareng salam oge di lungsurkeun ka kulawargana, katut muslimin sareng muslimat sadayana. Amin Ya Robbal a’lamin. Bapa miwah Ibu girang pangajen anu di hormat. Langkung tipayun nepangkeun simkuring wasta pun Dwi Nurini, Siswi kelas 8 SMPN 1 Cimanggung. Alhamdulillah dina danget ieu simkuring tiasa ngiring aub janten patandang dina ieu pasanggiri biantara basa sunda. Maksadna teu aya sanes mung hoyong diajar nyarios dina basa sunda. Dina ieu waktos simkuring bade nyobi medar perkawis “Tarekah Ngeunaan Seni Tradisi” . mugia aya mangfaatna kanggo ngahirup-huripkeun deui ieu seni tradisi anu ayeuna katinggalna meh pareum. Hirup jeung mekarna kasenian, salawasna luyu jeung kabutuh masyarakatna, tangtu wae dina kamekaranana oge baris kapangaruhan ku kaayaan lingkungan jeung paneka jaman. Lamun urang nyoreang ka tukang, fungsi kasenian dina jaman bihari raket patalina jeung upacara adat. Ari kiwari geus robah jadi pintonan pikeun hiburan. Robahna teh lain dina fungsina wungkul, tapi deuih dina prak-prakan magelarkeunnana. Hadirin nu ku simkuring di hormat. salaku urang sunda geus jadi kawajiban urang pikeun miara tur ngamumule seni tradisi sunda, ulah nepi ka seni tradisi urang teh diaku ku
bangsa deungeun. Contona pakakas Angklung nu kiwari diaku ku malaysia. Ieu kajadian teh ulah kaalaman anu ka dua kalina. Kumargi kitu, hayu urang wangun Jawa Barat teh jadi propinsi anu luhur ajen seni tradisina. Tancebkeun tekad sing pageuh, tembrakeun kalawan jentre, yen urang teh “Nyaah, Bogoh, tur Resep kana seni tradisi Jawa Barat”. Aya sababaraha tarekah pikeun miara tur ngamumule seni tradisi Sunda, diantarana : 1. Urang kudu bener-bener mikanyaah jeung micinta seni tradisi Jawa Barat 2. Urang sasarengan diajar neuleuman seni tradisi 3. Buktikeun yen seni tradisi Jawa Barat moal eleh ajenna ku seni tradisi bangsa sejen. 4. Ngadu’a ka Gusti Alloh sangkan para nonoman sunda dipaparin hidayah kanggo miara, ngamumule tur ngajenan seni tradasina. Bapa miwah Ibu girang pangajen anu di hormat. Rupina heunteu panjang anu kapisanggem, harepan urang mugia naon anu di pedar ku simkuring sing aya manfaatna. Seni tradisi Jawa Barat tetep mekar tur nanjeur pikeun ngigeulan paneka jaman. Sakitu nu kapihatur, bilih aya basa nu kirang merenah langkung saur bahe carek neda di hapunten. Boboko eusi kalapa Ninggang kana pileuiteun Abdi bogoh seni sunda Sieun nepi ka leungiteun Dahar liwet reujeung peda Sambelna-sambel tarasi Mun rumasa urang sunda Piara seni tradisi Saninten buah saninten Dibawa ka parapatan Hapunten abdi hapunten Bilih aya kalepatan Billahi Taufik Walhidayah Wasalamu a’laikum wr.wb.


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
27 Mei 2010
Bangkarak Anak Merak
Kuring rumpu-rampa, lir jalma lolong nu kasarung, néangan sugan aya panékér urut tadi. “Deuh dimana deuih nya, da tadi mah yakin di dieu” ngarampaan deui sugan aya ti béh kulon “Yakin uing mah, tadi di dieu, deukeut pahpir urut ngalinting.”
“Tiris, asa ku tariris, padahal taya angin nu ngusapan. Pédah poék kitu? Leuh, teu kuat kuring mah. Ari keur kieu téh sok hayang narik , biasana mah aya waé barang téh.” Késang mimiti ngagarajag tina tarang. Bayeungyang, tapi tiris kacida. Jero dada ngaguruh lir situ budah. Uteuk geus ngagolak saab hayang maké. Lieuk deungeun, lieuk euweuh. Implengan teu inget kana nanaon. “Uing ngan butuh barang! Tapi dimana ayeuna? Jadah Roni, kalah balik deuih ilaing mah. Uing butuh manéh. Ieu deuih bet poék sagala. Keueung…kuring mah keueung.”
“Heueuh….HP! Mana HP? Rék ditelepon waé Si Ronina, rék dititah ka dieu. Ngan dianjuk nu ayeuna mah, engké dihijikeun mayarna mah jeung nu kamari. Alah jeung dimana deuih HP téh nya?” Kuring gagaro teu ateul, laju rarampaan bari kokorondangan. Susuganan, sugan aya, da tadi mah diteundeun na tumpukan baju béh kalér. Ari keur teu butuh sok nyampak, na ari keur butuh-butuhna, bet ngadak-ngadak euweuh deuih. “Aduh Gusti!! Tengteuingeun teuing ka uing téh.”
Deg..sora jajantung nu tadi marengan téh ngarandeg lir fade out pamungkas lagu. Wanci lir ngamalir dua wiletan, jeung gerak awak asa beuki lalaunan, basa ngaran Gusti teu kahaja kakedalkeun. Ti dinya kuring ngabigeu ngabatu arca. Gusti. Enya Gusti. nu salila ieu ditéangan – jiga ayeuna, popoékan néangan panékér jeung HP – boa kapanggih.
Teu bisa ngomong nanaon, bet teu karasa pipi ngahéab aya nu saab, cipanon budah teu katahan. “Allah..tulungan.” Lain Roni ayeuna mah nu bisa nulungan kuring, lain morphin, lain ganja, lain Mamah, lain Apih deuih. “Gusti, hampura kuring, rumasa kadar kieu nyatana..”
Ti dinya aya sumirat cahya nojo mata tina liang leutik, cahyana ngagurat ringkang, ku kuring dideukeutan, lalaunan, beuki deukeut, beuki gegebegan. Laju ditoong téh, samar-samar katingali Apih jeung Mamih di rohang tamu. Duanana padu tungkul baé.
“Lepat Apih ieu mah!” Sora Bass Apih kapireng handaruan meupeus simpé.
“Atos Pih, lepat Mamih ogé janten kieu téh.” Ti dinya duanana silih keukeup. Si Mamih mah bari cecegrukan. Duanana laju ngalieuk ka kuring.
Sieun katohyan, kuring ngalies deui ka jero. Jantung beuki gegebegan, jiga saminggu ka tukang, basa maké ganja. Harita aya nu ngetrokan panto kamar, Mamih. Ngan teu lemék teu carék, bangun nu surti. Meureun urusan budak keur meumeujeuhna badung mah ngama’lum, katurug-turug loba kénéh nu kudu dipikiran ku Mamih.
Tapi naha ayeuna mah teu cara sasari Apih jeung Mamih téh, bet kaciri tingtrim, teu paraséa jiga baheula. Apih dadak sakala bet kaciri lébér wiwaha, jeung mamih deuih, dareudana bangun pinuh kahéman jeung kadeudeuh. Atawa kuring nu salila ieu salah sangka. Kuring teu sadar, ukur maranéhna boa, nu nyaaheun ka kuring.
Rét kuring ngarérét deui, tina liang konci téh bet teu kasampak deui Mamih jeung Apih, rohang tengah gé jadi poék mongkléng, jigana Mamih jeung Apih tuluy pindah ka kamar hareup.
“Hampura, Apih…Mamih.” Hayang ngajorowok kuring téh ka Mamih jeung Apih, ngan asa aya nu malang lebah genggerong.
Jep simpé deui. Mamih jeung Apih duka ka mana, tuk-tek jam béker teu marengan deui cara sasari. Nu kapireng ukur alonna wirahma ketug jajantung. “Kuring embung simpé! Hayang ramé, hayang Apih jeung Mamih paraséa deui, hayang dipinuhan deui ku sora-sora ahéng nu holna teuing ti mana, hayang cara sasari. Da geuning simpé mah kalah kasiksa.”
Kuring ngarahuh, implengan mancawura, patulayah, laju dipulungan hiji-hiji. Inget lalakon hirup nu geus lawas, awor jeung kahanjakal nu taya limitna, nu salawasna ngukuntit, najan kuring cumegruk, najan citangis geus garing, najan tapak silét minuhan pigeulang, sanajan kuring nyeuleukeuteuk dikulibeng haseup ciméng , najan aditif lawas ngamalir na urat-urat sarap, najan di luar hujan geus raat, horéng peteng salawasna ngarungkupan lulurung sukma.
Geuning kieu karasana, hirup jeung paéh naon bédana? Simpé taya papadana. Kuring ukur bisa nangkeup tuur bari tungkul, miharep hiji sora datang, salian ti sora ketug jajantung sorangan.
Teu lila ti dinya, bet kapireng sora nu méh les-lesan, sakapeung narikan, sakapeung ngalonan. Kuring cengkat, luak lieuk néangan sumber sora, tayohna nu ngaji;
“Fasubhanalladzi biyadzihi malakuutukulli syai’in wailaihi turja’un.”
Tuluy simpé deui.
Teu lila kapireng deui sora, sarupa ketug jajantung kuring sorangan, sora léngkah nu ngadeukeutan.
“Roni kitu?” Ceuk pikir.
“Ma Robbuka?” Kapireng sora agem ti nu ngadeukeutan. Kuring bati ngabigeu, sakabéh runtuyan kajadian ayeuna kaliwat ahéng keur kuring.
***


text:
Sampling
Dina pamrosésan sinyal, sampling téh nyaéta pangurangan hiji sinyal kontinyu jadi hiji sinyal diskrit. Hiji conto umum nyaeta parobahan (konvérsi) hiji gelombang sora jadi sajajaran conto (sampel) (hiji sinyal waktu diskrit).
Daptar eusi
Sampling sakedapan[édit | édit sumber]
Upamakeun urang ngalakukeun sampling (nyokot conto) tina hiji sinyal sambarang m(t) sakeudeung-sakeudeung dina laju anu saragem, nyaéta tiap Ts detik. Mangka urang bakal meunang sajajaran conto (sampel) m(nTs), dimana n ngalap sakabéh harga bilangan buleud anu mungkin. Bentuk sampling idéal saperti kieu disebut instantaneous sampling atawa sampling sakedapan.
Sinyal nu disampling idéal[édit | édit sumber]
Lamun sinyal m(t) dina gambar pangluhurna dina gambar beulah kenca dikalikeun jeung sajajaran hijian impuls dina gambar nu di tengah gambar beulah kenca kasebut mangka baris dihasilkeun:
anu digambarkeun dina gambar panghandapna. Sinyal ms(t) ieu disebut sinyal anu disampel idéal.
Sampling praktis[édit | édit sumber]
Sampling natural[édit | édit sumber]
Sanajan sampling sakedapan mangrupakeum modél anu nyenangkeun, aya cara anu leuwih praktis pikeun nyokot sampel sinyal analog sinyal kawates m(t) nyaéta ku sirkuit saklar laju gancang. Conto sirkuit dimaksud sarta sinyal hasil samplingna bisa ditingali dina gambar di handap ieu:
Sinyal hasil sampling xns(t) bisa ditulis:
dimana xp(t) nyaéta jajaran pulsa sagiopat périodik anu périodana Ts sarta masing-masing pulsa sagiopat dina xp(t) boga rubak d jeung amplitudo 1.
Sampling rata luhur[édit | édit sumber]
Padika sampling anu paling basajan, praktis sarta populér bisa dilakukeun ku sirkuit blok fungsional anu dingaranan sirkuit sample-and-hold (S/H). Sirkuit kasebut sarta sinyal hasil samplingna bisa ditingali dina gambar di handap ieu:
Tempo ogé[édit | édit sumber]
Rujukan[édit | édit sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993
- Matt Pharr and Greg Humphreys, Physically Based Rendering: From Theory to Implementation, Morgan Kaufmann, July 2004. ISBN 0-12-553180-X. The chapter on sampling (available online) is nicely written with diagrams, core theory and code sample.
- Shannon, Claude E., Communications in the presence of noise, Proc. IRE, vol. 37, pp. 10–21, Jan. 1949.


text:
Mercedes Grand Prix
Mercedes GP nyaeta salah sahiji tim nu ngiluan ajang balap mobil Formula hiji mulai ti taun 2010. Tim ieu asalna nyaeta tim Brawn GP nu jadi juara konstruktor F1 2009 sakaligus mawa pembalapna Jenson Button jadi juara dunia pembalap F1 2009.
Dina sasih November 2009, pabrikan mobil ti Jerman, Mercedes ngumumkeun yen perusahaanana geus meuli kapimilikan perusahaan Brawn GP, nu hartina ti mimiti taun 2010, tim Brawn GP bakal rubah janten Mercedes GP.
Mercedes sareng hiji perusahaan investasi Abu Dhabi diyakini tos meser 75 persen kapamilikan sahan tim Brawn GP, meskipun kitu Ross Brawn, pamingpin tim di taun 2009 bakal tetep ngajabat posisina. Isu nu santer nyatakeun yen Mercedes moal mempertahankeun juara dunia 2009 Jenson Button di timna taun 2010, tapi bakal ngagunakeun 2 pembalap jerman nyaeta Nico Rosberg sareng Nick Heidfeld[1].


text:
Okurigana
Okurigana (送り仮名, hartina "hurup nu nuturkeun") nyaeta ahiran kana nu nuturkeun kanji dina tulisan Basa Jepang. Ilaharna dipake dina kecap sipat atawa gawe, okurigana bisa nunjukeun tense (kamari, ayeuna atawa isukan), harti tanya atawa negatip, atawa basa lemes, salian ti fungsi sejenna. Dina pamakean kiwari, okurigana ampir kabeh ditulis make hiragana; sedengkeun baheula make katakana.
Conto-conto infleksi[édit | édit sumber]
Kecap sifat dina Basa Jepang make okurigana keur nembongkeun tense sarta tanya/negatif, kabehanana diteundeun di tukang saperti ahiran. Conto gampang karakter "高" (luhur) keur nembongkeun opat sifat dasar dina kecap sifat Basa Jepang. Harti sejen tina kanji ("高", macana taka sarta hartina "luhur" dina unggal kasus), mibanda harti nu penting ku maca okurigana nu nuturkeun eta kanji.
- 高い (takai)
- Luhur (positip, ayeuna/isukan), hartina"Ieu mahal" atawa "Ieu luhur"
- 高かった (takakatta)
- Luhur (positip, kaliwat), hartina "Ieu kamari mahal/luhur"
- 高くない (takakunai)
- Luhur (negatip, ayeuna/isukan), hartina "Ieu teu mahal/luhur"
- 高くなかった (takakunakatta)
- Luhur (negatip, kaliwat), hartina "Ieu kamari teu mahal/luhur"
Kecap gawe dina Basa Jepang nuturkeun pola nu ampir sarua; akar hartina sacara ilahar digambarkeun ku make hiji atawa leuwih kanji dina kecap mimiti saterusna "tense", sangkalan, tata basa lemes, jeung basa sejenna digambarkeun ku nuturkeun okurigana.
- 食べる (taberu)
- dahar (positip, ayeuna/isukan, lemes langsung), hartina "[Kuring/anjeun/jst.] dahar"
- 食べない (tabenai)
- dahar (negatip, ayeuna/isukan, direct), hartina "[Kuring/anjeun/jst.] teu dahar"
- 食べた (tabeta)
- dahar (positip, kamari, langsung), hartina "[Kuring/anjeun/jst.] tos dahar"
- 食べなかった (tabenakatta)
- dahar (negatip, kamari, langsung), hartina "[Kuring/anjeun/jst.] can dahar"
Bandingkeun kecap gawe lemes langsung dina bentuk aya jarak, nu dituturkeun ku pola nu ampir sarua, tapi hartina nunjukeun aya jarak antara nu ngobrol jeung nu ngadengekeun:
- 食べます (tabemasu)
- tuang (positip, ayeuna/isukan, jarak lemes), hartina "[Grup abdi/grup anjeun] tuang"
- 食べません (tabemasen)
- tuang (negatip, ayeuna/isukan, distant), hartina "[Grup abdi/grup anjeun] teu tuang"
- 食べました (tabemashita)
- tuang (positip, kamari, jarak), hartina "[Grup abdi/grup anjeun] parantos tuang"
- 食べませんでした (tabemasen deshita)
- tuang (negatip, kamari, jarak), hartina "[Grup abdi/grup anjeun] teu acan tuang"
Kanji dua harti[édit | édit sumber]
Okurigana dipake oge keur kanji nu ngabingungkeun nyaeta nu ngabogaan sababaraha cara maca. Kanji, hususna leuwih ilahar, bisa dipake keur kecap nu hartina (ilahar sarua) —tapi beda cara ngucapkeunna—konci okurigana disimpen sanggeus kanji mantuan nu maca keur nyaho harti jeung cara macana.
Conto nu kecap gawe ilahar ngabingungkeun nu make karakter "上" (naek) jeung "下" (turun):
- 上がる (agaru)
- "naekeun/nyiapkeun/ngalengkepan", numana 上 dibaca "a"
- 上る (noboru)
- "naek/ka luhur", numana 上 numana "nobo"
- 下さる (kudasaru)
- "mere [keur ka saluhureun]", numana 下 dibaca "kuda"
- 下りる (oriru)
- "turun/nurunkeun", numana 下 dibaca "o"
- 下がる (sagaru)
- "ngabayangkeun", numana 下 dibaca "sa"
- 話 (hanashi)
- ngobrol, kecap barang
- 話し (hanashi)
- ngobrol, bentuk kecap gawe, terus-terusan
Kementrian Pendidikan Jepang nerangkeun aturan cara make okurigana, dina praktekna loba pisan variasi, sabagean dina teks heubeul jeung online. Contona, ejaan standar kecap "kuregata" nyaeta 暮れ方, tapi kadang-kadang 暮方.
-->


text:
Kamis, 24 September 2009
Sasakala Ganung Tangkuban Parahu
Kocap di Karaton Sunda Wibawa aya Putri anu geulis kawanti-wanti, endah kabina-bina, kakasihna Nyai Putri Dayang Sumbi. Ieu Putri Sekar Karaton Sunda Wibawa teh kacatur rea pisan kabisana dina harti maher metakeun kabinangkitan istri, kayaning masak, ngabordel, ninun jeung sabangsana. Tapi nu pangnyongcolangna mah nyaeta ninun.
Kamaheran Nyai Putri Dayang Sumbi dina perkara ninun geus jadi sabiwir hiji. Atuh puguh kituna teh jadi kareueus Sang Maha Raja. Eta lantaranana Sang Maha Raja ngadegkeun panggung jangkung di alun-alun pigeusaneun tempat Nyai Putri Dayang Sumbi ninun. Nya kitu, ti poe ka poe, ti minggu ka minggu, jeung saterusna Nyai Putri Dayang Sumbi damelna ngan ninun jeung ninun bae.
Salengkepna
Kamaheran Nyai Putri Dayang Sumbi dina perkara ninun geus jadi sabiwir hiji. Atuh puguh kituna teh jadi kareueus Sang Maha Raja. Eta lantaranana Sang Maha Raja ngadegkeun panggung jangkung di alun-alun pigeusaneun tempat Nyai Putri Dayang Sumbi ninun. Nya kitu, ti poe ka poe, ti minggu ka minggu, jeung saterusna Nyai Putri Dayang Sumbi damelna ngan ninun jeung ninun bae.
Salengkepna
Diposkan oleh Kuring Sunda Kiwari di 17.00 Tidak ada komentar:
Langganan: Entri (Atom)


text:
1. Hubungan Jeung Sasama Mahluk
- Ngeduk cikur kedah mihatur nyokel jahe kedah micarek (Trust - ngak kaci calikong, maling, nilep, dlsb... lamun mo nyokot hiji hal kudu saidin anu boga).
- Sacangreud pageuh sagolek pangkek (Commitment, menepati pasini & consitent).
- Kalakuan lunca linci luncat mulang udar tina tali gadang, omat kalakuan lali tina purwadaksina (integrity kudu nuturkeun étika anu aya)
- * Nyaur kudu diukur nyabda kudu di unggang (communication skill, nyarita kudu pas, écés, bermakna.. henteu asbun).
- Kudu hade gogod hade tagog (Appearance kudu dijaga ambéh boga performance anu okeh sarta kudukalayan laku-lampahna --> John Robert Power ngalakonan training ieu maranéhanana boga
- Kudu silih asih, silih asah jeung silih asuh (kudu silih mitresna, méré nasihat sarta mengayomi).
- Pondok jodo panjang baraya (saha ogé walopun jodo urang tetep persaudaraan kudu tetep dijaga)
- Kalakuan ngaliarkeun taleus ateul (ulah nyebarkeun isu hoax, memfitnah, dlsb).
- Bengkung ngariung bongok ngaronyok (team works & solidarity dina hal nyanghareupan kasulitan/ problems/ masalah kudu di solve babarengan).
- Bobot pangayun timbang taraju (Logic, kabéh anu dipigawé kudu pinuh tinimbangan fairness, logic, common sense, dlsb)
- Séjén palid ku cikiih séjén datang ku cileuncang (Vision, Mission, Goal, Directions, dlsb... kudu aya tujuananu écés saméméh ngaléngkah).
- Kudu nepi memeh indit (Planning & Simulation... kudu anjog saméméh indit, make sure kabéhanana ditiheula).
- Taraje nangeuh dulang pinande (saban pancén kudu dilaksanakeun kalayan alus sarta bener).
- Kalakuan pagiri- giri calik, pagirang- girang tampian (ulah berebut kakawasaan).
- Kalakuan ngukur baju sasereg awak (Objektivitas, ulah nempo ti ngan kaca panon sorangan).
- Kalakuan nyaliksik ku buuk leutik (ulah memperalat anu lemah/ rahayat jelata)
- Kalakuan keok memeh dipacok (Ksatria, ulah mundur saméméh narékahan teuas).
- Kudu bisa kabulu kabale (Gawul, kamana waé bisa menyesuaikan diri).
- Mun teu ngopek moal nyapek, mun teu ngakal moal ngakeul, mun teu ngarah moal ngarih (Research & Development, Ngulik, Ngoprek, sagalana kudu paké uteuk sarta kudu terus di ulik, di tarapti, lamun geusditalungtik sarta dijadikeun hiji hal anu méré mangpaat pikeun kahirupan).
- Cai karacak ninggang batu laun laun jadi dekok (Persistent, keukeuh, sumanget pantang mundur).
- Neangan luang tipapada urang (Diajar néangan kanyaho ti pangalaman batur).
- Nu séjén kudu dilainkeun nu enya kudu dienyakeun (speak the truth nothing but the truth).
- Kudu paheuyeuk- heuyeuk leungeun paantay-antay leungeun (silih migawé bareng ngawangun kemitraan anu kuat).
- Kalakuan taluk pedah laér tong hoream pedah anggang laér kudu dijugjug anggang kudu diteang (maju terusmundur).
- Ka cai jadi saleuwi kadarat jadi salogak (Kompak/ team work).
2. Hubungan Jeung Pangéran (Anu Maha Kawasa)
- Mulih kajati mulang kaasal (kabéhanana asalna ti Anu Maha Kawasa anu maha murbeng alam, kabéhjelema baris balik kaasalna).
- Dihin pinasti anyar pinanggih (kabéh kajadian geus ditangtukeun ku Anu Maha Kawasa anu sok ngajaga
- Melak cabe jadi cabe melak bonteng jadi bonteng, melak hade jadi hade melak goréng jadi goréng (HukumAnu Maha Kawasa nyaéta sok ngajaga hukum-2na, naon anu dipelak éta pisan anu dituai, lamun urang melaksanajan saleutik elektron tetep baris diganjar kebaikan ogé, lamun urang melak keburukan mangkaogé anu dipibanda.... kira-2 naon anu geus urang pelak salila ieu sampai-2 Indonésia nyungseb seeeeeb ;))? )
- Manuk hiber ku jangjangna jalma hirup ku akalna (Paké uteuk dina ngaléngkah, jieun naon Anu Maha Kawasa nyiptakeun uteuk lamun henteu dipaké minangka sakuduna).
- Nimu luang tina burang (kabéh kajadian pasti aya hikmah/ mangpaatna lamun urang bisa nganggepanana ku cara anu positive).
- Omat urang kudu bisa ngaji diri (urang kudu bisa mengkaji diri sorangan ulah resep menyalahkan batur)
- Urang kudu jadi ajug kalakuan jadi lilin (Ulah nepi ka urang kabeuleum ku kedalan urang, contona urangméré nasihat yagn alus ka batur tapi dina kanyataan sapoé- poé urang kabeuleum ku nasihat-2 anu urangbikeun ka anu séjén kasebut, kawas meujeuhnana lilin anu méré penerangan tapi milu kabeuleum abis babarengan seuneu anu dihasilkeun).
- Gunung teu meunang di lebur, sagara teu meunang di ruksak, buyut teu meunang di rempak (Sustainable Development ~ Gunung henteu kaci dihancurkan, sagara henteu kaci digarah sarta sajarah henteu kacikudu serasi jeung alam.).
- Tatangkalan dileuweung téh kudu di pupusti (Tatangkalan di leuweung ituh kudu di hormati, kududibédakeun istilah dipupusti (dipihormat) kalayan dipigusti (di Tuhankan) loba anu salah harti di dieu).
- Leuweung ruksak, cai beak, manusa balangsak (leuweung kudu dijaga, cinyusu kudu dimaintain lamunhenteu mangka manusa baris tunggara).
Asal: Papatah Kolot (Pepatah Kolot) medar di kampung-2 adat Sunda, dlsb.


text:
GAGAK LUMAYUNG
KULA SUNDA TI KI SUNDA, KULA SUNDA KEUR KI SUNDA
Minggu, 26 Desember 2010
Sajarah Basa Sunda
Mangsa I (saméméh abad ka-16 M)
Nepi ka taun 1600 Maséhi, basa Sunda téh mangrupa basa nagara di karajaan Salakanagara, Galuh, Kawali, Sunda, jeung Pajajaran. Dina ieu mangsa, basa Sunda kaasupan ku basa Sansakerta saperti anu katémbong dina prasasti titinggal Purnawarman, malah aksarana ogé maké aksara Pallawa.
Basa sunda alam harita dipaké dina widang kanagaraan, kasenian, jeung kahirupan sapopoé, loba kitab ageman anu ditulis dina basa Sunda sarta ngagunakeun aksara Sunda (kuna) saperti Siksa Kanda ng Karesian, Carita Parahyangan, Darmasiksa, jeung Guru Talapakan. Geura titénan basa Sunda nu dipaké alam harita, boh nu aya dina prasasti atawa nu aya dina karya sastrana:
• Transkripsi prasasti Ciaruteun titinggal Purnawarman
Jayaviclasya tarumendrasya hastinah airavabhasya vibhatidam padadavayam
nu hartina: ieu (tapak) dua sampéan airawata anu gagah perkasa, gajah inguan pangawasa taruma nu mawa kadigjayaan.
• Transkripsi prasasti Pasirmuara di Cibungbulang, titinggal karajaan Sunda
ini sabdakalanda rakryan juru pengambat I kawihadji panca pasagi marsandeca barpulihkan hadji sunda
nu hartina: ieu téh ucapan Rakeyan Juru Pengambat dina taun saka 458 nu nétélakeun yén pamaréntahan daérah dipulihkeun ku Raja Sunda.
• Transkripsi prasasti Astana Gede titinggal karajaan Sunda di Kawali
nihan tapa kawali nu sanghiyang mulia tapa bhagya parebu raja wastu mangadeg dikuta kawali nu mahayuna kadatuan surawisesa nu marigi sakuriling dayeuh nu najur sgala desa. Aya ma nu pandeuri pakena gawe rahayu pakeun heubeul
nu hartina: ieu nu tapa di Kawali téh nyaéta tapana nu mulya lir déwa. Gusti nu bagja, Raja Wastu nu ngéréh di kota Kawali, nu parantos mapaés Karaton Surawisésa nu ngadamel kakalén sakuriling dayeuh, nu nyantosa sakuliah wewengkon, muga-muga kapayunna aya nu kersa midamel kasaéan sangkan punjul sajagat.
Mangsa II (1600-1800 Maséhi)
Basa Sunda dina mangsa ieu geus kapangaruhan ku basa Arab jeung basa Jawa, basa Arab asupna kana basa Sunda ngaliwatan pasantrén, ari basa Jawa asupna kana basa Sunda ngaliwatan padaleman (pamaréntahan). Harita di tatar Sunda geus jlug jleg pasantrén, umumna ajengan nu ngadegkeun pasantrén di urang kungsi masantrén di wétan, jadi salian ngasupkeun basa Arab kana basa Sunda pasantrén ogé milu ngasupkeun basa Jawa deuih. Nya di antarana ngaliwatan pasantrén deuih asupna wawacan jeung sarupaning upacarana téh. Kitu deui widang pamaréntahan, harita tatar Sunda kaéréh ku Mataram, para gegedén Sunda (dalem) sataun sakali kudu séba ka dayeuh Mataram, tara sakeudeung di dituna téh, balikna mawa adat cara kadaleman Jawa, nya mangsa harita mimiti asupna "undak usuk basa" kana basa Sunda téh, nu mangrupa pangaruh tina basa Jawa (contono dina naskah Wawacan Sulanjana).
Mangsa III (1800-1900 M)
Dina ieu mangsa, basa Sunda mimiti kaasupan ku basa Walanda, ngaliwatan para bupati jeung pagawé Walanda. Mémang harita mah wewengkon Sunda téh geus aya dina genggeman pamaréntah Hindia Walanda, nya harita medalna buku basa Sunda anu ditulis ku aksara Latén téh. Basa Sunda mimiti dijadikeun ulikan bangsa deungeun utamana bangsa Walanda, salian ti éta basa Sunda ogé mimiti kaasupan basa Malayu deuih. Harita aya katangtuan ti bangsa Walanda sangkan bangsa pribumi, kaasup urang Sunda kudu ngagunakeun basa Malayu minangka lingua franca-na (contona aya dina Wawacan Panji Wulung taun 1876).
Mangsa IV (1900-1945 M)
Dina ieu mangsa, sakola-sakola beuki réa, basa Sunda terus digunakeun sarta diajarkeun di sakola-sakola. Para panalungtik basa Sunda beuki loba deuih, boh bangsa deungeun atawa urang Sundana sorangan, beuki témbong baé pangaruh basa Walanda kana basa Sunda téh, nepi ka harita mah teu saeutik urang Sunda nu nyaritana direumbeuy ku basa Walanda, utamana kaom palajar. Basa Sunda pacampur jeung basa Arab, Jawa, Malayu, jeung Walanda dipaké dina widang atikan jeung kabudayaan, pikeun nuliskeunana geus prah maké aksara Latén. Dina ieu mangsa, medal pustakamangsa jeung kalawarta dina basa Sunda saperti Papaés Nonoman (1915), Pasoendan (1917), Poesaka Soenda (1923), jeung Sipatahoenan (1923).
Mangsa V (1945-kiwari)
Mangsa ti taun 1945 nepi ka kiwari sok disebut ogé mangsa sabada perang, basa Sunda dipaké dina kahirupan sapopoé, pustakamangsa, sastra, kabudayaan, jeung buku-buku atawa kapustakaan. Mangsa ieu basa Sunda loba kapangaruhan ku basa Indonésia. Dina istilah-istilah basa kosta méméh asup kana basa Sunda téh umumna ngaliwatan heula basa Indonesia, utamana nu dipaké ku masarakat kota, nepi ka aya istilah "Sunda kamalayon" geuning, nyaéta basa Sunda anu reumbeuy kapangaruhan ku basa Malayu (Indonesia).
PRASASTI KAWALI
Nihan tapak walar nu siya mulia
Tapak inya Prabu Raja Wastu
Mangadeg di Kuta Kawali
Nu mahayu na kadatuan Surawisesa
Nu marigi sakuliling dayeuh
Nu najur sakala desa
Aya ma nu pandeuri
Pakena gawe rahayu
Pakeun heubeul jaya dina buana
PRASASTI KAWALI II
Aya ma
Nu ngeusi inya Kawali ini
Pakena kerta raharja
Pakeun nanjejur nu juritan
PRASASTI BATUTULIS
Wang na pun
Iti sakakala Prabu Ratu
Purane pun
Diwasti diya wingaran
Prebu Guru Dewata Prana
Diwastu diya dingaran
Sri Baduga Maharaja Ratu Haji
Di Pakwan Pajajaran
Sri sang Ratu Dewatu pun
Nya nu nyusuk na Pakwan
Diya anak Rahiyang Dewa Niskala
Sang sida mokta di Guna Tiga
Incu Rahiyang Niskala Wastu Kancana
Sang sada mokta ka Nusa Larang
Y siya nu nyiyan sakakala gugunungan
Ngabalay nyiyan samida
Nyiyan Sang Hiyang Talaga Rna Mahawijaya
Ya siya pun
I Saka panca pandawa ngeban bumi
(Transkripsi Hasan Djafar,1991


text:
1. Kawih nya eta bagian tina kasenian sunda anu diwangun ku dua unsur seni nyaeta unsur musik jeung unsur sastra. Musik ngalahirkeun lagu (nada jeung wirahma) sedengkeun sastra nya eta mangrupa rumpaka atawa lirik lagu.
Conto Tembangna :
Angkrék Japati
Angkrék japati na cangkring keur karembangan
sisi wahangan barodas
kareta api geus datang sinyar geus muka
reg di stoplas Cibodas
gupay-gupay anaking
gupay-gupay digupaykeun ku manéhna
reumbay-reumbay anaking
reumbayna nginjeum cipanon ti manehna.
Dina Jandela
Tina jandéla urang silih gupayan
lemu paneuteup deudeuh jeung geugeut neuteup eunteub
tara nu nyora simpé henteu nyarita
ngukir ciptaan tresna jeung asih marengan
Lir nu keur ngimpi, lir nu keur ngimpi
gambar lamunan naon geuning nu katepi.
lir nu disirep, lir nu disirep
geter katineung reureuh geuning, rep rerep.
Tina jandéla urang silih kiceupan
imut kareueut raga katresnaan padeukeut
langit keur lenglang jauh tina kamelang
urang jadikeun galeuh pasini lawungkeun.
“Koleksi lengkapna aya di Mang Koko”
NB : saya ngambil yang “Dina Jandela”, jangan sama ya :D!
2. Kakawihan mangrupa alat anu digunakeun ku masyarakat, sangkan naon anu aya dina gerentes haténa teu kaharti ku batur anu aya di luar komunitasna (bahasa sandi). Dipake oge keur Ngagambarkeun kaayaan, Ngaramalkeun ka hareup, Ulin kecap, Kaulinan dina hiji kaayaan, jeung Heureuy biasa.
Conto Tembangna :
Trang-trang koléntrang
Trang-trang koléntrang
silondong paéh nundutan
tikusruk kana durukan
mesat gobang kabuyutan
Trang-trang koléntrang
sianggar nyingkah sing anggah
jeung gancang muntahkeun bulan
caang bulan didurukan
Trang-trang koléntrang
si nini urang tulungan
imahna teh kapoékan
bulan tempur nabrak siang
Bang kalima lima gobang
- Bang kalima lima gobang (bang)
- Bangkong di tengah sawah (wah)
- Wahéy tukang bajigur (gur)
- Guru sakola désa (sa)
- Saban poé ngajar (jar)
- Jarum paranti ngaput (put)
- Putri nu gareulis (lis)
- Lisung kadua halu (lu)
- Luhur kapal udara (ra)
- Ragrag di Jakarta (ta)
- Taun tujuh hiji (ji)
- Haji rék ka Mekkah (kah)
- Kahar tujuh rébu (bu)
- Buah meunang ngala (la)
- Lauk meunang nyobék (bék)
- Béker meunang muter (ter)
- Terus ka Cikampék (pék)
- Pékna dagang kalam (lam)
- Lampu eujeung damar (mar)
- Mari kuéh hoho (ho)
- Hotél panglédangan (ngan)
- Ngantos Kangjeng Dalem (lem)
- Lempa lempi lempong
- Ngadu pipi jeung nu ompong
“info sarta koleksi leuwih lengkapna aya di Kakawihan Wikipedia”
NB : Kalo yang ini saya ngambil yang “Trang-trang Kolentrang”
~Selamat Menikmati~ 😀


text:
Muncang
Muncang (Aleurites moluccana), nyaéta tuwuhan anu sikina dimangpaatkeun minangka bahan minyak sarta samara. Tuwuhan ieu masih sabaraya jeung sampeu sarta kaasup kana sélér (suku) Euphorbiaceae. Dina padagangan antarnagara dipikawanoh minangka candleberry, Indian walnut, atawa candlenut. Tangkalna disebut varnish tree atawa kukui nut tree. Minyak anu diperes tina sikina kapaké dina industri pikeun bahan campuran cét sarta dipikawanoh minangka tung oil.
Muncang ayeuna geus sumebar di wewengkon-wewengkon tropis. Luhur tangkal ieu ngahontal kira-kira 15-25 méter. Daunna boga warna héjo sepa. Sikina ngabogaan garis tengah kira-kira 4–6 cm; Sikina ngabogaan taméng anu pohara teuas sarta ngandung minyak anu cukup réa, anu matak bisa dipaké pikeun lilin.
Muncang mangrupakeun tuwuhan anu dijadikeun tumbuhan resmi nagara bagian Hawaii.
Pamangpaatan[édit | édit sumber]
- Muncang ngabogaan kasaruaan dina rasa katut tékstur jeung macadamia anu ogé ngabogaan kandungan minyak anu ampir sarua. Muncang rada ngandung racun mangsa atah.
- Muncang mindeng dipaké dina asakan Indonésia sarta asakan Malaysia. Di Pulo Jawa, muncang ogé dijadikeun saos kentel anu didahar jeung sayuran sarta sangu.
- Sawatara bagian tina muncang dipaké ubar tradisional di wewengkon-wewengkon di Indonésia. Minyakna dipaké jadi bahan tambahan dina parawatan buuk (pikeun nyuburkeun buuk). Di Jepang, kulit kaina geus dipaké pikeun ubar tumor. Di Sumatera, sikina dibeuleum luhureun areng, tuluy diulaskeun dina palebah bujal pikeun nyageurkeun nyeri beuteung (diaré).
- Di Hawai, dina jaman beheula, muncang dingaranan kukui sarta dibeuleum pikeun ngahasilkeun cahaya. Muncang disusun ngajajar manjang dina salambar daun palem, sarta dihurungkeun salah sahiji tungtungna, sarta baris kabeuleum hiji-hiji saban 15 menit atawa leuwih. Ieu ogé kapaké jadi pakakas pangukur waktu. Contona, hiji jalma bisa ménta batur pikeun balik ka imah saméméh muncang kadua béak kabeuleum.
- Di Tonga, nepi ka ayeuna, muncang anu geus asak (dingaranan tuitui) dijadikeun pasta (tukilamulamu), dipaké jadi sabun jeung shampoo.
- Muncang ogé dibeuleum sarta dicampur jeung pasta sarta uyah pikeun nyieun samara asakan has Hawai anu disebut inamona.
Budidaya muncang jaman modéren lolobana pikeun ngarah minyakna. Dina saban tangkal baris dihasilkeun kira-kira 30–80 kg siki muncang, sarta kira-kira 15 nepi ka 20% tina beurat kasebut mangrupakeun minyak. Lolobana minyak anu dihasilkeun dipaké sacara lokal, henteu didagangkeun sacara internasional.
Masalah kaséhatan[édit | édit sumber]
Siki muncang ngandung racun tapi teu pati kuat daya racunna.[1] Alatan éta henteu dimeunangkeun dahar siki muncang atah-atah. Pamakéan muncang kudu dimimitian ku nyangray nepi ka sikina haneut. Cara ieu baris ngaruksak racunna.


text:
Réaktansi
- Artikel ieu ngeunaan éléktronika. Keur artikel nu patali jeung "réaktif" atawa "réaktansi" dina widang kimia, tempo réaktivitas.
- Keur sawala ngeunaan konsép psikologi réaktansi, tempo réaktansi (psikologi).
Dina analisis rangkéyan atawa sirkuit listrik arus bulak-balik (contona sirkuit séri RLC), réaktansi mangrupakeun bagian imajinér tina impedansi, sarta disababkeun ku ayana induktor atawa kapasitor dina sirkuit. Réaktansi jeung résistansi (hambatan) perlukeun pikeun nangtukeun impedansi sirkuit, sanajan dina sababaraha hal réaktansi bisa waé leuwih dominan. Réaktansi dilambangkeun X sarta diukur dina satuan ohm.
- Lamun X > 0, réaktansi disebut induktif.
- Lamun X = 0, sirkuit murni résistif, hartina teu miboga réaktansi.
- Lamun X < 0, disebut kapasitif.
Hubungan antara impedansi, résistansi, jeung réaktansi ditunjukkeun ku persamaan
dimana
- Z nyaéta impedansi dina ohm,
- R nyaéta résistansi dina ohm,
- X nyaéta réaktansi dina ohm,
- sarta j nyaéta unit imajinér .
Sering ogé cukup ku gedéna impedansi:
Keur élemén nu murni induktif atawa kapasitif, gedéna impedansi dibasajankeun jadi ngan saukur reaktansi.
Réaktansi ditunjukkeun ku
numana jeung nyaéta réaktansi induktif jeung kapasitif, patuturut.
Réaktansi induktif (simbolna XL) disababkeun ku ayana arus nu dibarengan ku médan magnet. Lantaran kitu, arus listrik nu robah-robah bakal dibarengan ku robah-robahna médan magnet. Hal ieu ngabalukarkeun ayana gaya éléktromotif nu nahan parobahan arus. Beuki gedé parobahan arus, beuki kuat ogé tahanan ti induktor. Gedéna réaktansi sabanding jeung frékuensi (atawa enol pikeun arus saarah). Aya ogé béda fasa antara arus jeung tegangan.
Réaktansi induktif rumusna:
numana:
- XL réaktansi induktif, diukur dina ohm.
- w frékuénsi sudut, diukur dina radian per detik
- f frékuénsi bolak-balikna arus atawa tegangan, diukur dina hertz
- L induktansi, diukur dina henry
Réaktansi kapasitif (simbolna XC) némbongkeun fakta yén éléktron teu bisaeun ngaliwatan hiji kapasitor, tapi arus bolak-balik bisa ngaliwatan sacara éféktif, beuki luhur frékuénsina, beuki alus. Aya ogé béda fasa antara arus bolak-balik nu ngaliwatan kapasitor jeung tegangan atawa béda poténsial antara dua éléktrodana.
Réaktansi kapasitif rumusna:
numana:
- XC réaktansi kapasitif nu diukur dina ohm
- C kapasitansi, diukur dina farads
- w jeung f siga dina rumus réaktansi induktif.
Référénsi[édit | édit sumber]
[1] Pohl R. W. Elektrizitätslehre. - Berlin-Gottingen-Heidelberg: Springer-Verlag, 1960.
[2] Popov V. P. The Principles of Theory of Circuits. - M.: Higher School, 1985, 496 p. (In Russian).
[3] Küpfmüller K. Einführung in die theoretische Elektrotechnik, Springer-Verlag, 1959.
Tempo ogé[édit | édit sumber]
- Unit éléktromagnéétisme SI
- Suséptansi, lawanna réaktansi.
- = Réaktansi kapasitif: Babanding tibalik jeung Arus.
- = Réaktansi induktif: Babanding tibalik jeung Tegangan.


text:
Bodoran Sunda
Kira-kira satengah jam katukang, si Odih dititah meuli korék api ka warung babah Ho Liang ku indungna, tapi si Odih can kénéh balik. Indungna melang kacida, terus nyusul anakna.
Si Odih kapanggih keur diuk di handapeun tangkal hanjuang deukeut leuitna nini Océh.
Indungna : " Ka mana baé manéh téh ku lila-lia teuing dititah téh ?!"
Si Odih : " Kapan dipiwarang mésér korék api lima dus ku ema. Korék apina ku Odih
dicobian heula. Sadayana saé tiasa hurung.Tuh kantun satengah dus deui anu
teu acan dicobian".
Indungna : " Hah ??, kunaon manéh téh Odih, aing salah maraban kitu ?. Kunyuk, lutung
siah !!!!!"
Dasar budak rada bengal, si Odih kalahka berebet lumpat, bari ngawih katingali biwirna mani manyun miheulaan irungna anu dempés: " Tung lutung buntung, nu udud surutu, surutu buntung tujuh puluh bungkus, lutung nyundut tuur kunyuk, kunyuk nyuksruk kukurusuk, tuluy, tuluy, tuluy nyundut, nyundut tuur kunyuk ........ " Manyun nih yeeh !
Soto Campur
" Mang soto hiji...campur..!" saur om Teddy ka tukang soto
" Mangga den..!" waler tukang soto gura giru ngaladangan...sor diasongkeun ka si om Teddy...habeug...dihimel semu nu nikmat...ngan waktu nek ngahuapkeun soto panungtung...om Teddy ujug ujug bunceulik molotot kana mangkok ..terus ngagorowok ka tukang soto.
" Sing baleg euy jualan soto teh....tah deleh aya laler hejoan..!"
" Oh...aya laler hejoan..tong bendu atuh den..namina ge soto campur..nya campur naon we sakapendakna." walon tukang soto teu kireum kireum
MANUK BÉO
Bu Satro resep pisan kana manuk, sagala rupa manuk jadi koléksina.
Hiji poé aja nudatang nawarkeun manuk béo kamanéhna.
Tukang manuk : " Bu ieu manuk pinter ngomong, ngan ngomongna rada kasar
jeung sakapeung rada jorang, maklum sapopoéna hirup di
imah germo".
Ibu Sastro : "Ah, teu nanaon mang. Nu penting manukna cerdas. Engké ku Ibu
di ajar ngomong nu alus ".
Kacaritakeun manuk téh jadi dibeuli ku ibu Sastro, diteundeun di téras imah di hareup.
Waktu soré anakna bu Sastro daratang hiji-hiji balik ti sakola. Si manuk wantér pisan, terus bacéo ka unggal anak bu Sastro nu datang..
Manuk : " Hallo. Kenalkan saya Susi. Siapa kamu ?".
Kabéh nu aya di imah bu Sastro resepeun pisan ka béo wantér éta.
Wanci peuting pak Sastro datang balik ti kantorna. Si manuk tuluy ngomong.
Manuk : " Hallo, mas Sastro. Apa khabar, sudah lama tidak datang, kemana
saja, ada yang baru yah ? "
Bu Sastro panonna molotot, teu asa-asa deui merekpek pa Sastro.
Lini
Si Oded karek umur tilu taun sarena masih ngagulung jeung indungna...hiji mangsa manehna nanya ka indungna.
" Ma...upami bapa uih nyaba kunaon sok kaleresan aya lini ?"
" Keur usum lini meureun !" jawab indungna pondok
" Minggu kamari basa bapa kenging tilu dinten dilembur, eta lini meni noron kitu nya ma...wengi kahiji 5,5 skala ritcher, wengi kadua 6,5 skala ritcher, komo wengi katilu mah basa bapa enjingna bade nyaba deui, euleuh etah dugikeun ka 7,5 skala ritcher...sareng subuhna aya lini susulan langkung rongkah...hiih oded sieun aya lini deui ma...!"
" Hayang teu diganggu lini deui...oded ?"
" Hoyong pisan ma...!"
" Tah engke lamun bapa hidep datang, sarena pindah dikamar sejen nyah!"
" Oh mun kitu mah lini teh balad si bapa...hiih..sieun !" gerentes si oded bari bibiri
SATENGAH METER
Si Isah téh randa boga anak dua. Manéhna boga sobat medok sarua randa anak opat jadi TKW, ayeuna geus jadi pamajikan supir urang Arab badwi di Saudi.
Sobat si Isah kerep ngirim surat ka si Isah, nyaritakeun yén ngeunah jadi pamajikan urang Arab mah masing geus anakan opat di lembur ogé, tapi asa jadi pangantén anyar deui cenah.
Si Isah jadi rada kapangaruhan, tuluy bobogohan jeung wan Abud tukang kiridit keliling désa nu katelah pelit.
Dina wakuncar nu munggaran, wan Abud siga biasana maké baju terusan (gamis) ala Arab. Teuing kumaha caritana, sakali mangsa onta wan Abud ngintip. Atuh si Isah ngarénjag, tuluy nyarita : " Yeuh wan Abud. Masing pelit ogé, ulah teu di calana jero atuh".
Wan Abud surti. Minggu hareupna dina wakuncar nu kadua, wan Abud geus maké calana jero. Lantaran hujan ngaririncik ti bada Asar kénéh, atuh wan Abud hayang ka cai heula saméméh diuk di korsi tamu, sigana mah ontana katiisan.
Kulantaran kabiasaan teu maké calana jero, wan Abud poho kana calana jerona nu disampaikeun dina tukangeun panto kamar mandi. Kaluar ti kamar mandi, terus ka kamar tamu.
Si Isah nanya : " Hey wan Abud, geus maké calana jero ayeuna mah ? "
Wan Abud : " Atuh puguh wé néng, geus meuli samétér, tuluy dikaput", bari ngangkat gamisna nu maksudna ningalikeun ka si Isah yén geus maké calana jero, wan Abud neruskeun omonganana : "Ieu téh karék satengah métér, di imah aya sésana satengah métér deui ".
Si Isah beureum beungeutna, tuluy ngusir : " Balik kadituh wan... , teu sudi aing mah, kajeun ngaranda wéh salilana, bisa paéh kawin jeung manéh mah !"
Wan Abud molohok teu ngarti bari lumpat sieun digebug si Isah ku gagang sapu .
Nyanggakeun terjemahan bébas kiriman ti rerencangan, mudah-mudahan katilasan kasonona...
sanes kitu kang Oleh ? :-)
GEUMPEUR.
Di desa Ciburayut aya randa ngora, geulis, demplon, rada ganjen, maklum urut pamajikan resmi nu ka opat éx kapala désa bapa Mardun B.A .(Beuki Awéwé, sanés Bachelor of Art) nu pupus sataun katukang teu pira alatan kapeureumpeunan, ngan lain ku taneuh atawa keusik, ieu mah ku ban serep treuk anu lésot di jalan.
Kacaritakeun di désa éta aya pamuda dedeg tur kasép (kinten-kinten sapartos bapa Yogi lah), ngan hanjakal si pamuda éta gaul jeung préman pasar Bereyek, jadi wéh baragajul.
Si pamuda aya haté kadua leutik ka si randa.
Hiji peuting jemplang jempling si pamuda kateteyepan tina para asup ka kamar si randa .
Di jero kamar, si randa keur saré rada ngaboréklak. Si pamuda mata simeuteun, teu dihaja najong tampolong.....brang.... Si randa ngulisik hudang, buru-buru si pamuda nyentak bari ngamang-ngamang bedog, tapi kulantaran geumpeur si pamuda salah nyentak : " Nyawa atawa aa... !? ", (maksudna jiwa atawa harta, ngan geumpeur jadi poho kecap "harta"). Si randa ogé sigana geumpeur, terus ngajawab : " aa...", bakat ku geumpeur.
Terusna mah duka téh teuing da si cakcak teu méré inpormasi nu lengkep, nu pasti mah sajam ti éta wanci kohkol ditakol tilu kali ku nu ngaronda, si pamuda ngorénjag hudang rék balik, ngan kulantaran buru-buru pohoeun kana bedogna nu aya diluhureun kasur. Dina kasempetan nu alus ieu, buru-buru bedog téh di cokot ku si randa, tuluy balik nyentak si pemuda bari ngamang-ngamang bedog : " Nyawa atawa deui ...!". Tah palebah dieu mah teu ngarti naon maksud kecap "deui", mereun geumpeur kénéh maksudna mah "bui" meureun nya ? .Selanjutna terserah anda !
CUKANG LANTARAN SI ADAM KAPIR
Si Adam budak umur 10 taunan. Manéhna anak ti bapa Islam jeung ti indung Katolik.
Unggal ditanya kubabaturanana naon agama si Adam, si Adam teu bisa ngajawab.
Manéhna hayang boga kapastian agama nu rék dianutna, tapi hayang nu ngeunah dilakonanana. Kira-kira sistim parasmanan lah, mana nu ngeunah éta nu dicokot.
Kabeneran poé éta Ahad, si Adam isuk-isuk kénéh geus aya dihareupeun garéja di alun-alun. Kulantaran hayang nyaho agama Katolik, manéhna gura-giru teuing, datang ka garéja isuk teuing, pantona can dibuka.
Beuteung si Adam can kaasupan nanaon pisan, kabeneran aya tukang roti, nya manéhna meuli roti rada gédé.
Kakara gé ngadahar saparapatna, panto garéja dibuka. Buru-buru si Adam asup terus diuk panghareupna deukeut pisan altar, maksudna ambéh jelas ngadéngékeun eusi khotbah.
Kacaritakeun judul khotbah pastor harita soal kajadian Nabi Adam di surga anu diusir ka dunya ku Alloh versi Katolik.
Kulantaran rotina can béak, si Adam ngeureuyeuh nyégétan roti tuluy diteureuy lalaunan.
Palebah pastor nyaritakeun Nabi Adam nu nyumput kulantaran ngarasa salah geus ngalanggar paréntah Alloh, si Adam keur ngagayem roti jeung bari rada ngalamun.
Pastor khotbah mani tarik siga ngabentak : "Tuhan bertanya dengan keras kepada Adam, hai Adam sedang apa kamu ? "
Atuh si Adam reuwas asa disentak, tuluy ngajawab : "Sedang makan roti pastor !". Si Adam kabesékan tuluy batuk teu eureun-eureun. Atuh gerrr... hadirin sareuri.
Pastor ngambek pédah hadirin teu khusu deui, tuluy si Adam diusir kaluar bari dicarékan.
Ku kajadian éta si Adam mastikeun moal asup agama Katolik siga indungna.
Poé Juma'ah si Adam datang ka masjid di alun-alun persis hareupeun garéja bari mawa sarung jeung kopéah ilaharna batur.
Ningali batur wudhu, manéhna tuturuti wudhu, batur maké sarung, manéhna maké sarung, batur ngaleupaskeun calana jero, manéhna ogé ngaleupaskeun calana jerona. Alhasil naon nu dilakukeun ku batur, diturutan ku manéhna.
Kulantaran datangna rada elat, si Adam kabagéan diuk di shaf tukang persis tukangeun aki-aki nu tadi bareng wudhu jeung manéhna. Ditukangeun si Adam aya barudak sapantaranana.
Shalat dimimitian, si Adam tuturuti sagala nu ditingalina. Ningali batur kunyam-kinyem maca surat, manéhna ngilu kunyam-kinyem teuing maca nanahaon, barudak ditukang cicirihilan, manéhna ngilu cicirihilan, batur sujud, manéhna ngilu sujud. Tah waktu sujud salah saurang budak nu rada bangor, ningali 'endog' si Adam ngagantung, terus disintreuk ti tukang. Atuh si Adam ogé pipilueun nyintreuk endog si aki hareupeunana. Si aki ngarénjag, tuluy nejéh si Adam katukang, si Adam pipilueun néjéh katukang, keuna sirah budak tukangeunana, si budak ngambek, si Adam di babuk ti tukang, atuh puguh wé si Adam nurutan ngababuk si aki di hareupeunana. Ébat wéh sholat si aki. Si aki ngambek ngabuburak barudak sitah kaluar ti masjid bari ngamang-ngamang panakol bedug.
Balik ka imah si Adam mikir. : "Euweuh nu ngeunah gening. Aaah aing mah kajeun kieu wéh kapir saumur-umur.......".
NGIRUNG
Kuring jalan-jalan di Bogor, numpak bémo ti Tanjakan Émpang ka Ciburial, diukna dihareup gigireun supir.
Ditengah jalan bél disada, bémo eureun. Saurang panumpang turun tuluy kahareup nanyakeun ongkosna ka supir bémo.
Panumpang : "Sa'balaha ku'lin 'udu mayal ti Tan'akan Ém'ang ?", pokna bari ngirung. Maksudna kaharti "sabaraha kuring kudu mayar ti Tanjakan Empang ?"
Si supir bémo teu ngajawab, kalahka terus maju deui, jadi si panumpang teu mayar pisan.
Rada jauh ti dinya kuring nanya panasaran.
Kuring : "Ku naon pa teu dijawab ? "
Supir bémo : "I'nim'ang diangka ngalééwé men'ing teu nalima 'uit", jawabna singket.
Maksudna kaharti "tinimbang disangka ngaléléwé mending teu narima duit"
Paingan atuh satali tiga uang !
Sholat mayit
Si Ibro ngalayad babaturanana anu maot , manehna jeung babaturanana opatan, sanggeus nepi ka imah nu maot, bapana nu maot nitah ka si Ibro jeung babaturana sholat mayit. Ibro jeung babaturana silih reret kulantararan pada teu ngarti kumaha carana sholat mayit, tapi kulantaran era ku bapana nu maot kapaksa si Ibro jeung babaturana ngalakukeun terus nu jadi imamna si Ibro, pas raka'at kahiji si Ibro ruku terus beres ruku sujud, sajeroning sujud si Ibro ngadangu nu ngaharewos, (eh eta barudak teh naha make sujud sholatna. Ngadangu kitu berebet si Ibro lumpat tuluy nu lain oge marilu lalumpatan, sanggeus rada jauh jeung geus cape, si Ibro eureun bari diuk handapeun tangkal, tuluy babaturana ngomong : Cape geuningan sholat mayit teh make lumpat sagala.
Ngajar ngaji
guru ngaji ngajar anu suing, budak ieu teh karak diajar ngaji alip2an
guru : sok geura der baca kadinya
murid : alip, ba, ta, sa, jip...
pas palebah jim nu suing macana teh lain jim tapi jip, ma'lum suing
guru : lain jip tapi jim
murid : jip
guru : jim
saking keuheul tuluy guruna bari kesel nembal : lain jip sia teh treuk.
Subject: Joke Sunda
>
>
>
> Mabok
> Hiji mangsa saurang jalema mabok asup ka hiji bar,
> ngaliwatan panto hareup. Kanyahoan ku Bartender,
> buru-buru ngahalangan eta lalaki,
> "Teu meunang asup kadieu geus mabok mah!"
> Jalema mabok tadi kaluar, tapi terus asup deui, ngan
> ayeuna mah ti panto gigir. Kaperego deui ku Bartender
> "Anjeun teh geus mabok, jadi tong asup kadieu! Perlu
> di pang manggilkeun taksi...?"
> Nu mabok tea buru-burur kaluar deui, tapi asup deui ti
> panto tukang. Kapanggiheun deui bae ku si Bartender anu tadi, bari
> jeung keuheul pok si Brtender nyarita, "Lamun silaing wani asup deui,
> awas, dibejakeun ka pulisi geura!" Jalma anu mabok tea ngarenjag jiga
> nu reuwas, "har...naha silaing bisa gawe di sababaraha bar euy...?"
>
> Baygon
> Ilaharna poe lebaran, sok loba jalema anu ngadon
> nyekar ka kuburan. Kasampak aya lalaki tengah tuwuh
> keur nyeungceurikan tilu kuburan.
> Lantaran harita teh keur loba jalma, atuh nempo
> paripolah eta lalaki teh jadi loba anu panasaran.
> "Manawi teu kaabotan, dupi eta kuburan anu tilu teh,
> kuburan saha, geuning sadayana diceungceurikan?" ceuk
> salah saurang jalma anu panasaran.
> "Euh anu ieu mah kuburan pun bojo. Sapuluh taun
> kapengker tilarna teh, ngaleueut baygon," tembalna.
> "Dupi ieu kuburan nu kadua?"
> "Ieu oge sami kuburan pun bojo keneh. Lima taun
> kapengker tilar dunyana teh. Sami deuih alatan
> ngaleueut baygon."
> "Dupi anu ieu, rupina kuburan putra nya?" "His,
> sanes. Ieu oge sami kuburan pun bojo. Nembe sataun maotna teh, enging
> musibah, tulang tangkorakna bencar." "euleuh-euleuh, geuning ngangge
> bencar sagala. Panginten tabrakan waktos tunggang motor?"
> "His, sanes. Bencar tulang tangkorakna teh wireh ku
> sim kuring dibabuk ku linggis, da bongan nolak nginum baygon."
>
> Si Enci
> Si Enci lapor ka pulisi, dumeh peuting tadi tokona kagarongan. Eusina
> kabeh dikerid ku garong, anu cenah jumlahna lobaan.
> "Si Engkoh ditaliang, si Otong diwologod," pokna bari
> pepeta. Maksudna mah salakina ditalian, sarta anakna
> diborogod ku garong tea.
> "Ari Enci dikumahakeun?" pulisi nanya.
> Si Enci kalahka ngabigeu bari aluman alimen.
> "Si Engkoh ditaliang, si Otong diwologod...."
> "Enya, eta mah pan si Engkoh jeung si Otong. Ieu mah
> Enci, dikumahakaeun ?"
> "Ah, embung, ela....," tembalna
>
> Abstrak
> Guru : "Mar, naon ari anu disebut abstrak?"
> Umar : "Henteu kongkrit Pa."
> Guru : "Kumaha maksud henteu kongkrit teh, Ju?"
> Juju : "Teu kongkrit teh hartosna teu tiasa katingal,
> teu tiasa dirampa, tapi hakekatna aya."
> Guru : "Alus, cing bere conto, Unang!"
> Unang : "Lancingan Eti, Pa!"
>
> Pohoan
> Si Ontohod kacida pohoanana, utamana kana payungna.
> Unggal poe, lamun rek indit gawe, manehna sok mawa payung, ngan pas
> turun tina beus kotana, eta payung sok tinggaleun bae. Hiji poe
> pamajikanana ngawawadian, "Yeuh kang Ontohod, payung teh mahal!maenya
> kudu meulian wae payung unggal
> poe mah. Heug engke deui mah inget-inget ari rek turun tina mobil
> teh." Atuh basa dina hiji mangsa si Ontohod ningal payung dina beus
> kota anu biasa ditumpakanana, buru-buru ku manehna dicokot, dibawa
> balik. Bari semu atoh pok manehna ngomong ka pamajikanana,
> "Yeuh, Nyai, teu poho deui ayeuna mah mawa payung teh."
> Pamajikanana colohok, "Akang, akang...., pan basa tadi
> indit teh akang poho teu mawa payung!"
>
> Anjing Pinter
> "Pajar anjing silaing teh pinter, bisa dititah meuli
> kurupuk sagala. Geuning sanggeus dibere duit ku kuring
> teu balik deui?" ceuk si Tomi ka baturna.
> "Sabaraha kitu dibere duitna?" ceuk baturna.
> "Sarebu perak!" walon si Tomi
> "Paingan atuh ari kitu mah. Lamun dibere lima puluh
> perak, manehna bakal balik deui bari mawa kurupuk. Ari
> dibere sarebu mah kawasna lalajo heula."
>
> Asuransi
> Di Australia waktu aya konprensi asuransi
> internasional, aya salah saurang peserta anu ragrag
> ti hotel tingkat 15 nepi ka maotna.
> Ceuk peserta ti Amerika,"Di nagara kuring mah, ieu
> jalema anu ragrag teh santunan asuransina bisa cair
> dina jero saminggu."
> Peserta ti Jepang embung eleh. "Komo di nagara kuring
> mah leuwih cepet, asuransina bisa cair dina jero dua poe. Kumaha ari
> di Indonesia?" pokna bari ngareret ka peserta ti Indonesia.
> "Di Indonesia mah leuwih cepet deui. Lamun aya jalema
> ragrag ti tingkat 15 nepi ka maotna, di tingkat 10
> keneh santunan asuransina geus dibikeun," tembalna kalem.
>
> Tos dugi ka Cianjur..."
> "Pa supir punten ngawiat pun anak pami tos dugi ka
> Cianjur kade wartosan..!" Ceuk saurang ibu-ibu ka
> supir bis jurusan Bandung.
> "Mangga bu.. ....nya ibu moal ngiring kitu ?" Tanya supir. "Moal ibu
> mah ieu we pun anak..!" Ceuk si Ibu bari ngareret anakna.
> " Daag sayang..!"
> " Daag mamah...!" budakna ngajawab.
> Teu kungsi lila bis geus ngadius mapay jalan tol
> Jagorawi, neupi ka Ciawi sibudak teh noel ka supir,
> ma,lum diukna tukangeun pisan supir.
> " Pa .. ..tos dugi ka Cianjur ieu teh..?"
> " Teu acan jang ... ...tebih keneh .....!
> Ceuk supir bari anteng ngagelang stir.
> Dasar budak, basa bis ngahaeub ka Cisarua geus
> celengkeung deui nanyakeun.." Pa tos dugi ka Cianjur...?"
> " Encan jang....!" Supir rada molotot.
> Budak ngahephep sieuneun ari dipolototan mah, neupi ka
> Ciloto katingali budak geus sapokpokeun nek nanya
> deui, ngan kapiheulaan ku supir.
> " Hayoh nek nanya deui...?" Ceuk supir buncelik.
> Teu karasa bis geus neupi ka wilayah Cipanas....budak
> anu titadi sok nanya terus, ayeuna jempe sihoreng
> budak teh sare mani tibra pisan,
> kitu deui penumpang nu sejenna pating galuher...ngan
> anu teu ngaguher teh pa supir.
> Renjag .....supir ngarenjag reuwas basa bis teu karasa
> geus nepi ka Padalarang. ...
> ras inget kapapatah si Ibu mani omat-omatan lamun
> geus nepi ka Cianjur kudu di bejaan eta budak teh.
> ....
> reg bis the eureun, terus supirna ngomong ka para
> penumpang yen aya penumpang kaliwat turun,
> kaparengan penumpangna ibu-ibu teu loba pancaraken bis
> anu geus neupi ka Padalarang ngadius balik deui nuju
> ka Cianjur .....anu dianterkeuna mah
> jongjon wae ngaguher...... ken we lamun geus neupi ka
> Cianjur karek dihudangkeun.
> " Jang tos dugi ka Cianjur..!" Ceuk penumpang
> gigireunana ngahudangkeun budak.
> " Aduh tos dugi..!" Ceuk budak bari gura giru muka
> bungkusan anu eusina obat cacing, leguk diinum.
> " Jang dimana lungsurna...?" Supir mimiti keuheul,
> lantaran budak the lain turun kalahka nginum obat
> heula.
> " Har ari bapa, pan karek dugi ka Cianjur, nya biasa
> atuh lungsur mah di terminal Leuwi Panjang! " Ceuk
> budak kalem.
> " Jadi di Cianjur lain nek turun ?"
> " Sanes......saur mamah pami tos dugi ka Cianjur ieu
> obat kedah di leueut, sakali deui engke pami tos dugi
> ka Bandung !" Budak nerangkeun pertentang.
> " Jadoolll !" Ceuk supir ngajejek gas.. ....dius bis
> balik deui nuju ka Bandungkeun.
>
> Setan
> Saurang pejabat munggah haji. Dina mangsa jumroh eta
> pejabat ngiluan pasesedek jeung nu lian.
> Belewer nenggorkeun batu, nurutan nu sejen. Ngan
> aneh, ti palebah anu ditenggorna aya nu males nenggor,
> keuna pisan kana tarangna. Untungna teh bisa terus
> kasanggap. Batu anu ditenggorna dibungkus ku keretas.
> Barang dibuka ku manehna dina eta kertas aya tulisan
> anu unina kieu "Ari sarua papada setan mah ulah
> pipilueun maledog atuh euy!"
>
> Viagra
> "Ki...bade nginum jamu naon pegel linu, encok atawa
> jamu napsu makan?" Tanya tukang jamu ka si Aki.
> "Lain euy..aya Viagra teu..?" Ceuk si Aki satengah ngaharewos.
> "Euleuh-euleuh eta mah jeung budak ngora atuh
> aki...nya si Aki masih keneh sok eng ing eng kitu..?"
> "Lain jeung nukitu patut deuleu..!"
> "Nya keur naon atuh..?" >
> "Ieu euy sangkan kiih teu nyurucud wae kana suku!"
> "Baruuk!
> Tatangga
> "Dewek mah keuheul kapamjikan euy, teu kaop tatangga
> meuli itu, boga ieu, sok langsung nurutan, dasar si
> panas baran...!" Mang Sarkim gegelendeng.
> "Pamajikan nukitu patut mah bales wae atuh..!" Mang
> Jupri kalahka mapanas.
> "Nya kumaha kitu..?"
> "Kieu geura lamun ningali tatangga kawin
> deui..buru-buru urang ge kawin deui..!"
> "Anyiiir satuju euy...!" Mang Sarkim atoh.
> Motor Anyar
> Si Encim kakara meuli motor anyar. Dicobaan jeung babaturanana. Anu
> matak keuheul keur babaturanana, ti mimiti indit nepi ka harita,
> si Encim henteu ngoper gigi, tepikeun ka sora motor
> geus ngaheong siga helikopter.
> "Cim, montong dina gigi hiji bae atuh euy! pindahkeun
> gigina"
> Si Encim ngajawab, "Lah, lahuta teuing atuh. Apan gigi
> hiji ge can beak".
> WAMIL
> "Teu bisa atuh Pa, jalema jiga kuring ngilu wajib
> militer" ceuk saurang pemuda anu embungeun ngilu
> wamil.
> "Naha?" ceuk perwira nu ngarekrutna.
> "Apan suku kuring mah jangkung sabeulah"
> "Oh, keun bae teu nanaon. Da engke ge di medan tempur taneuhna henteu
> rata" ceuk si perwira kalem.
roti
si abud keur lapar..
kucluk-kucluk ngaliwat tukang roti..
Bari rada bungah si abud ngagegero si tukang roti..
si abud: "mang,..mang, roti mang.."
T.roti : "mangga, jang..bade nu man?."
si abud: "ieu naon mang?...
T.roti: "coklat, jang..."
si abud: "ieu..." (bari nunjuk nu sejenna)
T.roti: "Nanas..."
si abud: "anu ieu naon, mang..."
T.roti: "Markisa, jang.."
si abud:" Hor..ari mamang, rotina mana?..."
T.roti:....
Sambutan ti simkuring
Assalaamu a'laikum
Alhamdulillah
Hadirin hadirot
sangu sapiring seep ku kolot
teu hilap ka tukang sulap
oge ka tukang toge
kahiji, sateu acan nu kadua
kaduana, saparantosna nu kahiji tadi
terakhir nu katilu saparantos nu kahiji
sareng nu kadua
mung sakitu di simkuring
upami aya nu kirang, da' emang
sakitu ayana,
wassalaamu a'laikum
???...;)
MATEMATIKA
Yuswa aki Sanusi tos langkung ti 70 warsih.
Dina hiji dinten anjeuna ngariungkeun para putra nu ngarumbara di nusantara.
Aki Sanusi : "Yeuh barudak. Maranéh geus nyaho yén nini téh geus lila pisan ninggalkeun
urang".
Putrana : "Atuh 6 sasih mah teu acan lami atuh Bapa. Upami 6 warsih, nembé tos lami !"
Aki Sanusi : "Ah ceuk rarasaan aki mah asa geus lila pisan, asa geus 6 taunan".
Putrana : "Naon maksad aki téh ?"
Aki Sanusi : "Maksud aki, nyaéta hayang ménta bantuan maranéh mangnéangankeun
gaganti nini".
Putrana : "Nu kumaha kinten-kintena aki ?".
Aki Sanusi : "Nya, nu umurna kira-kira 50 taunan, ambéh aki teu ngérakeun maranéh".
Putrana : "Teu aya atuh aki nu kitu mah".
Aki Sanusi : "Ari euweuh mah, nu 25 taunan atuh, tapi dua !"
Pala putra aki Sanusi, molohok teu ngarti kana matematika Aki Sanusi.
SALAH TAFSIR
Di halteu karéta api Leuwi Goong aya urang Cirebon anu keur diuk sorangan dina bangku, sigana mah keur nungguan karéta api nu ka dayeuhkeun.
Lar aya tukang nangka ngaliwat hareupeunana.
Tukang nangka : "Nangkana mas ! Nangkana mas ! "
Ngadéngé omongan tukang nangka, urang Cirebon téa diukna rada ngagésér saeutik.
Tukang nangka : "Nangkana mas ! Nangkana mas !"
Urang Cirebon téa diukna rada ngagésér deui saeutik.
Tukang nangka : "Nangkana mas ! Nangkana mas !"
Urang Cirebon téa diukna rada ngagésér deui saeutik.
Terus kitu kajadianana, nepi ka bangkuna najuralit, si urang Cirebon tijengkang nangkarak bengkang.
Si urang Cirebon ngambek, nyarékan tukang nangka laklak dasar.
Urang Cirebon : "Bujur manéh sakumaha legana hah ! Ku aing dibéréan tempat diuk, masih
kénéh nitah ngagésér ka aing ! ".
Tukang nangka molohok teu ngarti kunaon dicarékan.
HUJAN
Asmawi : " Beca ! Sabaraha ka jalan Pagarsih ?"
Tk béca : " Tilu rébu den ! "
Asmawi : " Na mahal-mahal teuing ?"
Tk béca : " Hujan den ! "
Asmawi : " Heueuh, numatak kana béca gé pédah hujan ! "
LEBARAN
Silobahutang urang sabrang langganan warung remang-remang di pantura.
Manéhna rék neruskeun nyupiran tronton Fuso wanci subuh.
Silobahutang : " Nih, aku bayar kau lima puluh ribu !"
Langgananana : " Tida bisa oom, harus dua ratus ribu ! "
Silobahutang : " Aah, mahal kali ! Biasa segitu ! "
Langgananana : " Ini kan lebaran oom ! "
Silobahutang :" Apalagi lébaran, sémpitanpun aku ta' mau bayar ! Ah mahal kali ! "
GARUDA
Adun :"PT Garuda Indonesian Airways meunang panghargaan minangka pausahaan
penerbangan pangamana sadunya. Hébat nya !"
Asan :"Puguh wéh reueus. Naon nyah pertimbangan jurina ?"
Adun :"Pesawat Garuda mah moal aya nu masangan bom waktu, lantaran jadwalna sering
ngaco !"
DU'A
Ajengan : "Lamun urang rék dahar kudu maca naon ?"
Santri : "Bismillah...!"
Ajengan : "Sanggeus réngsé dahar kudu maca naon ?"
Santri : "Astagfurillah ....!"
Ajengan : "Na maranéh téh poho ? Kudu maca alhamdulillah..!"
Santri : "Tapi kamari mama ajengan maca astagfurillah di restoran ?"
Ajengan : "Oh..eh.., éta mah béda..., tagihanana mahal teuing.."
SARUA BORANGAN
Pépén : "Basa kuring rék balik lembur tadi peuting, harita téh pas jam 7.30, di hareupeun
mesin absensi aya jurig keur ngajanteng, jadi wéh kuring teu jadi absen "
Baturna : "Atuh sarua jeung kuring. Basa kuring rék balik lembur tadi peuting, harita téh
pas jam 7.30 ogé, waktu kuring keur ngajanteng rék ngagésék kartu absensi aya
jurig leumpang ngadeukeutan kuring, jadi wéh kuring teu jadi absen ogé"
DI PECINAN
Karna : "Sabaraha harga CD nu ieu ?"
Karno : "Céng go "
Karna :Ah, mahal teuing. Go céng wéh nya ?"
Karno :"Punten, ari gocéng téh sabaraha ? Da abdi mah sanes akéw"
Karna :"Sarua kuring ogé lain akéw. Ari céng go téh sabaraha ?"
ISTIMEWA
Ari : "Kasur jeung anggel téh bahana sarua tina kapuk lain. Tapi kunaon ari saré dina
kasur masih kénéh dianggelan ?"
Ara : "Biasa. Ari kapala mah sok hayang diistiméwakeun !"
MOAL DEUI-DEUI.
Aya dua sobat langgana ngopi diji warung, tapi abongkena dedeg pangadegna pikagigiseun, duanana sok rea pisan tingkahna ngaheureuyan budak anu sok ngalayanan di dinya. kopi tea dibahekeun, uyah jeung gula dipatukurkeun wadahna, barang dahar ambalayah kana meja nepi kataplakna kotor, jeung sajabana, tapi budak nungalayannana teh teuing ku sabar, mangkaning sakapeung mah sok dicarekan teu pupuguh. nu boga warung oge henteu bisa kukumaha anakna dikitukeun teh, da heunteu untupan nenjo dedeg pangadegna nu dua eta, ari mayar mah duanana oge sok bener deuih.
Sabada sawatara bulan kikituan, salah saorang diantara nu dua teh nyarita kabaturna " Asa teu puguh mangbulan-bulan urang ngaheureukeun eta budak, mejeuhna ayeuna mah dieureunan nya. karunya."
Tembal baturna, " Enya karunya. hadena urang persen sing gede, itung-itung pameulina, nya."
Barang nu duaan tea datang deui ka eta warung samemeh pesen nanaon, nu saurang nyarita ka budak nu sok ngalayanan tea "Jang hampura, nya. Akang duaan sok ngaheureuyan, ayeunah moal deui-deui. malah yeuh duit persen, tarima.
Walon eta budak sabada narima duit,"Sami-sami. Abdi oge engke mah upami ngaladangan kopi moal diciduhan heula ........"
SALAH NGAHARTIKEUN
Ki Ibro jeung si Ju'i keur uplek ngobrolkeun kaayaan ayeuna bari ngadéngékeun radio di pos ronda tukangeun masigit. Kabeneran harita téh keur nyiarkeun laporan langsung démo di istana nagara.
Démonstran : " Turunkan BBM !, turunkan BBM !"
Anu di démo : " Saudara jangan ikut campur urusan pribadi saya. (B)erat (B)adan saya
(sora awéwé) adalah urusan pribadi saya. Walau badan saya gemuk, tetapi bukan hak
saudara untuk menurunkannya !".
Ki Ibro : " Euh ari kitu mah sigana salah ngahartikeun. Paingan atuh harga BBM teu
turun-turun ! Sigana mah tersinggung si ibu téh."
Si Ju'i : (molohok teu ngarti)
NGILU SALAH
Mama Ajengan nuju ngawulang santri-santrina ihwal kaayaan ayeuna.
Mama Ajengan : " Kaayaan anu riweuh kieu téh alatan para pamimpin urang anu leuwih réa
mikirkeun partaina tinimbang rakyatna. Ku kituna ayeuna urang kudu
sering-sering ngadu'a anu alus ".
Santri : " Numutkeun pendapat abdi mah, Mama Ajengan ngiring saham kana
kaayaan anu riweuh kieu. Para pamimpin téh henteu diazab ku Alloh ".
Mama Ajengan : " Naha manéh nyalahkeun mama ?"
Santri : " Cobi wéh perhatoskeun du'a mama, ......ampunilah dosa-dosa para
pemimpin kami ........, janten wéh unggal badé di azab ku Alloh,
para pamimpin urang kénging ampunan, kumargi di du'akeun baé ku
mama".
Mama Ajengan : " Ari kitu mah tandana du'a mama téh makbul nya ? Urang ganti atuh
redaksi du'ana nya !".


text:
Tando
Tando téh mamalia 'hiber' arboréal pituin Asia Tenggara, kulawarga Cynocephalidae, ordo Dermoptera nu ngan dieusi ku dua spésiés dina genusna séwang-séwangan. Ieu sato téh minangka mamalia nu pangbisana ngalayang (lain hiber dina harti anu sabenerna) migunakeun 'jangjang' anu manteng nyambung ti suku hareup ka suku tukang.
Keur ukuran mamalia nu sok tétérékélan dina tangkal, tando téh kaasup badag: panjang kira 35-40 cm, beurat 1-2 kg, sapantar jeung bajing raksasa atawa kuskus. Tando awakna panjang begang, buntutna sedeng, huluna leutik, panonna bolotot nyanghareup sahingga panempona alus, ceulina bunder leutik. Pas kakara borojol, anak tando téh beuratna ukur 35 gr; nincak sawawa dina umur 2–3 taun.[1] [rujukan?]
Ciri tando anu utama taya lian ti mémbran kulit (patagium) nu nyambung ti suku hareup kana beuteung jeung suku tukang. Kaunggulan ieu mémbran dibanding nu sarupa di sato séjén (misalna waé bajing hiber), nyaéta patagium tando mah manteng ti tungtung ramo (anu pang sisina) suku hareup nepi ka tungtung ramo suku tukang, mirip jeung jangjang lalay. Jauhna hiber bisa nepi ka 70 méter tanpa nyirorot.
Najan jago ngalayang, tando teu bisa lincah mun ngarayap, kabantu sotéh ku jalan ngaclog jeung ngarawélan dahan tatangkalan. Bisa diuk nyéngclé, tapi bisa ogé nangkod ngagantung dina dahan kai. Galib jeung baturna sato-sato nu liar peuting, tando téh sato éraan, ku kituna nyingkahan pagilinggisik jeung kahirupan manusa, sahingga jarang kawénéhan. Kadaharanana lolobana dangdaunan, kembang, jsb., kaasup bungbuahan.
Daptar eusi
Klasifikasi[édit | édit sumber]
- ORDO DERMOPTERA
- Kulawarga Cynocephalidae
- Cynocephalus
- Tando Pilipina, Cynocephalus volans
- Galeopterus
- Tando Sunda, Galeopterus variegatus
- Dermotherium (musnah)
- Dermotherium major (musnah)
- Dermotherium chimaera (musnah)
- Cynocephalus
- Kulawarga Cynocephalidae
Di masing-masing habitatna, spésiés tando téh kaancam musnah alatan karuksakan habitat, nu di Pilipina ku IUCN digolongkeun vulnerable. Lian ti alatan karuksakan habitat, sacara alami tando ogé mémang mangsa heulang Pilipina, katambah ku sok diboro ku manusa pikeun diala dagingna.
Najan kaasup mamalia plaséntal, paripolah kawinna mah ampir sarua jeung marsupial. Sanggeus dikandung 60 poé, anakna borojol dina kaayaan anu can mekar jeung leutik kénéh pisan, sarta salila genep bulan terus ngagantél dina beuteung indungna. Umurna nincak sawawa sanggeus 2-3 taun.
Sinonim[édit | édit sumber]
Ngaran Colugidae, Galeopithecidae, jeung Galeopteridae téh sarua jeung Cynocephalidae, sedengkeun Colugo, Dermopterus, Galeolemur, Galeopithecus, Galeopus, jeung Pleuropterus sarua jeung Cynocephalus.
Rujukan[édit | édit sumber]
- ↑ Macdonald (Ed), Professor David W. (2006). The Encyclopedia of Mammals. Oxford University Press. ISBN 0-19-920608-2.